title: Säästöpörssi

text: Säästöpörssi on ollut osa Tokmanni-konsernia vuodesta 2007 lähtien. Vuoden 2015 aikana kaikki Säästöpörssi-myymälät muutettiin Tokmanneiksi. Näin tapahtui myös muille Tokmanni-konsernin myymälöille.


title: Säästöpörssi

text: Säästöpörssin tuotevalikoima koostui muun muassa elintarvikkeista, kodinhoitovälineistä, vaatteista, työkaluista ja eläintarvikkeista.


title: Jääpallon Maakuntasarja 1958

text:
Jääpallon Maakuntasarjaan kaudella 1957-1958 osallistui 48 joukkuetta.
Sarja oli jaettu 8 lohkoon siten, että kaksi ennakolta määrättyä piiriä muodosti yhden lohkon. Kukin lohko oli jaettu piireittäin kahteen alalohkoon, joissa pelattiin kilpailu alalohkon voitosta piirien järjestämänä. Alalohkojen voittajat pelasivat kaksoisottelun lohkovoitosta. Ottelujen järjestäjänä toimi Palloliitto.


title: Jääpallon Maakuntasarja 1958

text:
Voittaja: Peli-Peikot
Voittaja: Ilves-Kissat
Voittaja: Littoisten TU
Voittaja: Savonlinnan TPS
Voittaja: Pateniemen Urh.
Voittaja: Gamlakarleby BK


title: Jääpallon Maakuntasarja 1958

text: Loppuotteluvoittajien lisäksi suomensarjaan nousivat ilman ottelua Riihimäen Palloseura ja Kajaanin Jää-Hukat


title: Valmet 359

text: Valmet 359D oli vuonna 1957 esitellyn Valmet 33D:n jälkeen toinen Valmetin valmistama diesel traktorimalli.


title: Valmet 359

text:
Tämä 33:n edelleen kehitetty versio sai vuonna 1959 tyyppinimeksi 359 D. Tehoa oli 37,5 hv ja nimelliskierrosluku oli 2000 r/min. Vaihteita oli 6 eteen ja 2 taakse. Polttoainesäiliö oli sijoitettu kytkimen ja vaihteiston väliin ja pohja oli tasainen kuten edeltäjässäkin. Hydrauliikassa oli erillinen 10 litran öljysäiliö erillään vaihteistosta. Mittarit oli nyt sijoitettu kojetauluun.
Ulkoisesti 359D oli lähes täydellisesti samannäköinen kuin 33D.


title: Bubit

text: Bubit ovat bantukieltä puhuva kansa Päiväntasaajan Guineassa. He ovat Biokon saaren kantaväestöä. Bubeja arvioidaan olevan noin 25 000 henkeä.


title: Bubit

text: Bubit ovat muuttaneet Biokolle ilmeisesti nykyisen Kamerunin alueelta useita vuosisatoja sitten. 1800-luvun tautiepidemiat vähensivät heidän lukumääränsä huomattavasti. Bubit vastustivat espanjalaisten siirtomaaisäntien määräämää pakkotyötä ja nousivat kapinaan vuonna 1907. Espanjalaiset toivat plantaaseilleen työntekijöitä Afrikan mantereelta, minkä seurauksena bubit muodostavat enää alle 10 prosenttia Biokon väestöstä (toisen tiedon mukaan noin 15 %). Francisco Macías Ngueman hirmuhallinnon aikana bubit joutuivat vainon kohteeksi. He kapinoivat jälleen vuonna 1998.


title: Bubit

text: Kansan perinteisiä elinkeinoja ovat trooppiseen kaskiviljelyn perustuva maatalous, öljypalmun hedelmien keräily, metsästys ja kalastus. Tärkeimmät viljelykasvit ovat jamssi, banaani, hirssi, riisi, kahvi ja kaakao. Käsitöistä kehittynein on puunleikkaus.


title: Bubit

text: Bubit asuvat nelikulmaisista puisista majoista koostuvissa tiiviissä kylissä. Perinteinen vaatetus on vaihtunut eurooppalaiseen. Ruokavalio koostuu etupäässä kasvisruoista.


title: Bubit

text: Yhteiskuntajärjestyksen perustana ovat suurperheet, matrilineaariset suvut, kyläyhteisöt ja salaseurat. Bubit jakautuvat useisiin paikallisryhmiin. Valtaosa kansasta on katolisia ja loput protestantteja tai perinteisten uskomusten harjoittajia.


title: Ni una Sola Palabra

text: Ni una Sola Palabra on meksikolaisen Paulina Rubion Ananda-albumille julkaistu single. Sen tuotti Cachorro Lopéz ja julkaisi Universal 23. heinäkuuta 2006. Se on Paulinan kolmas single, joka on muodostunut Yhdysvalloissa pop-hitiksi, sijoittuen Billboard Hot 100-listalla sijalle #98.


title: Nathan Sykes

text: Nathan James Sykes (s. 18. huhtikuuta 1993) on brittiläinen laulaja ja lauluntekijä. Hän kuuluu englantilais-irlantilaiseen poikabändiin nimeltä The Wanted.


title: Nathan Sykes

text: Nathan kasvoi Abbeydalessa, Gloucesterissa hänen äitinsä, joka oli musiikinopettaja, sekä pikkusiskonsa kanssa. Nathan aloitti laulamaan jo 6-vuotiaana.


title: Mark Forest

text: Mark Forest (oikealta nimeltään Lou Degni, 16. tammikuuta 1933 New York) on yhdysvaltalainen kehonrakentaja, elokuvanäyttelijä ja oopperalaulaja.


title: Mark Forest

text: Sukujuuriltaan italialaissyntyisestä Forestista tuli Steve Reevesin jälkeen yksi peplumelokuvien kehonrakentajatähdistä. Hänen elokuvansa "Herkuleen kosto" kuuluu lajityypin merkkiteoksiin. Peplumin suosion hälvettyä Degni opiskeli Italiassa oopperaa ja muutti sitten Kaliforniaan, jossa hän työskenteli laulunopettajana.


title: Smørrebrød

text: Smørrebrød eli tanskalainen voileipä on Tanskassa suosittu lounasruoka, avoin voileipä, jossa lihaleikkeleitä, kalasäilykkeitä tai -fileitä, juustoviipaleita, erilaisia levitteitä, vihannesviipaleita ja muita leivänpäällisiä on aseteltu voidellun leipäviipaleen päälle usein niin runsaasti, ettei leipää alta näy. Leipänä käytetään tiivistä ruisvuokaleipää tai vaaleaa vehnävuokaleipää.


title: Smørrebrød

text: Runsaiden päällysteidensä takia smørrebrød-leivät syödään yleensä lautaselta veitsellä ja haarukalla. Ruokajuomaksi sopii hyvin tanskalainen tai muu vaalea lager-olut.


title: Smørrebrød

text: Jotkin tanskalaisten voileipien päällisyhdistelmät ovat niin vakiintuneita, että ovat saaneet omat nimensä:


title: Roivainen

text: Roivainen on suomalainen sukunimi, joka on muun muassa seuraavilla henkilöillä:


title: Marseillen metro

text: Marseillen metro on RTM:n ylläpitämä metrojärjestelmä Marseillessa. Järjestelmä koostuu kahdesta metrolinjasta, joista ensimmäinen otettiin käyttöön vuonna 1977 ja toinen vuonna 1984. Linjan M1 reitti tekee U-käännöksen Vieux-Port -satamassa siten, että sen pääteasemat ovat idässä. Linja M2 kulkee pohjois-etelä -suuntaisesti. Kaupungin metrojunat kulkevat noin viiden minuutin välein.


title: Vultee P-66 Vanguard

text: Vultee P-66 Vanguard on Yhdysvalloissa suunniteltu ja valmistettu yksipaikkainen hävittäjälentokone. Se oli potkurikäyttöinen ja siinä oli ahdettu tähtimoottori. Moottorin valmistaja oli Pratt & Whitney ja se oli tyypiltään hyvin usein tuona aikana käytetty R-1830. Sen teho oli 1 200 hevosvoimaa (895 kW).


title: Vultee P-66 Vanguard

text: Konetyypin kehittely alkoi vuonna 1938. Alun perin konetyypin mallinimi oli "Model 48". Ensilento tapahtui vuoden 1939 syyskuussa. Koneessa oli kuitenkin rakenteellisia ongelmia. Parannettu X-versio ensilensi vuoden 1940 helmikuussa. Vultee-tehtaan perustaja Gerard Vultee menehtyi vaimonsa Sylvian kanssa lento-onnettomuudessa hieman ennen X-version ensilentoa. Vultee yhdistyi Consolidated Aircraftin kanssa Convairiksi vuonna 1943.


title: Vultee P-66 Vanguard

text: Ruotsi tilasi konetta 144 kappaletta vuonna 1940, mutta heinäkuussa 940 voimaan tulleen aseiden vientikiellon vuoksi sille ei toimitettu yhtään. Sen sijaan, niin Yhdistynyt kuningaskunta kuin Kanadakin kieltäytyivät ottamasta vastaan P-66-koneita. Ne annettiin lopulta Kiinalle. Luultavasti kiinalaisten lentojoukoille soveltui käytettäväksi konetyyppi, jonka toimintamatka oli aikanaan suhteellisen hyvä, 1 530 kilometriä. Lento-ominaisuuksiltaan ja suorityskyvyltään varsin keskinkertaisen lentokoneen ainoat käyttäjämaat olivat Yhdysvallat sekä Kiina. Yhdysvallat käytti konetyyppiä lähinnä lentäjien koulutuskoneena. Operatiivinen lakikorkeus oli 8 595 metriä ja huippunopeus 547 km/h.


title: Vultee P-66 Vanguard

text: Ampuma-aseistus käsitti neljä 7,7 mm ja kaksi 12,7 mm konekivääriä. Kaikki tuliaseet olivat suoraan eteenpäin ampuvia.


title: Ruohonen

text: Ruohonen tarkoittaa seuraavia:


title: Heikinharjun sairaala

text: Heikinharjun sairaala oli psykiatrinen sairaala Heikinharjun kaupunginosassa Oulussa. Sairaalarakennus on nykyisin pakolaisten vastaanottokeskuksena.


title: Heikinharjun sairaala

text: Heikinharjun sairaala perustettiin Oulun ympäristökuntien kuntainliiton B-mielisairaalaksi silloisen Oulujoen kunnan alueelle. B-mielisairaaloissa hoidettiin kroonikkoja ja helppohoitoisia potilaita, kun taas A-mielisairaalat oli tarkoitettu akuuteille ja vaikeahoitoisille potilaille. Ensimmäiset potilaat sairaalaan otettiin tammikuussa 1960. Henkilökuntaa sairaalassa oli tuolloin noin sata ja potilaspaikkoja 320. Sairaalarakennukset suunnitteli Inkeri ja Erkki Linnasalmen arkkitehtitoimisto.


title: Heikinharjun sairaala

text: Heikinharjun sairaalaa ylläpitänyt kuntainliitto yhdistettiin Pohjois-Pohjanmaan sairaanhoitopiiriin vuoden 1989 alussa Sairaanhoitopiiri lakkautti Heikinharjun sairaalan alkuvuonna 1991 osana säästötoimenpiteitä. Viimeiset potilaat lähtivät sairaalasta saman kevään aikana. Rakennukset vuokrattiin sosiaalihallitukselle pakolaisten vastaanottokeskusta varten.


title: Nik’s Brih Riika

text: Nik’s Brih Riika on entinen latvialainen jääkiekkoseura. Seura oli toiminnassa vuosina 1987–2000, ja oli hetken aikaa Latvian johtava jääkiekkoseura, mistä kertoo seitsemän peräkkäistä mitalisijaa.


title: Nik’s Brih Riika

text: Kun Nik’s Brih Riika lopetettiin, iso osa sen pelaajista siirtyi vastaperustettuun Vilki Riikaan.


title: Ruuskanen

text: Ruuskanen on suomalainen sukunimi, joka on muun muassa seuraavilla henkilöillä:


title: Rusanen

text: Rusanen on suomalainen sukunimi, joka on muun muassa seuraavilla henkilöillä:


title: Filoteo Alberini

text: Filoteo Alberini (14. maaliskuuta 1867 Orte – 12. huhtikuuta 1937 Rooma, Italia) oli italialainen elokuvatuottaja, -ohjaaja ja elokuvaaja. Hänen vuoden 1905 elokuvaansa "La presa di Roma" pidetään ensimmäisenä italialaisena fiktioelokuvana, ja hän oli samana vuonna perustamassa Alberini & Santonin elokuvayhtiötä, josta tuli myöhemmin Cines.


title: Filoteo Alberini

text: Alberini syntyi Ortessa 1867. Hän oli sotilasmaantieteellisen instituutin insinööri, kun hän marraskuussa 1895 haki patenttia Kinetografo Alberinille, joka oli eräänlainen yhdistetty kamera- ja projektorilaite. Vaikka laitteen toiminnasta ei ole jäänyt todisteita, Alberinista tuli Italian elokuvan pioneereja.


title: Filoteo Alberini

text: Anchise Cappellettin ja Lionello Ganucci-Cancellierin kanssa Alberini kehitti 1897 Cinesigrafo-laitteen, joka käytti samanlaista laajakuvafilmiä kuin yhdysvaltalainen Biograph Company. Alberini aukaisi 1900-luvun alussa elokuvateattereita Firenzeen ja Roomaan, ja hän perusti 1905 Dante Santonin kanssa elokuvayhtiön, joka tuotti ensimmäisen italialaisen fiktioelokuvan. "La presa di Roma" oli lyhytelokuva, joka kertoi vuoden 1870 Rooman valtauksesta Italian yhdistymisen aikaan. Alberinin ja Santonin yhtiöstä kehittyi Cines, joka menestyi jopa maailmanlaajuisesti.


title: Filoteo Alberini

text: Elokuvien lisäksi Alberini kehitti erilaisia laitteita. Hän teki kokeita muun muassa stereoskoopeilla ja laajakuvaformaatilla. Alberini kuoli kotonaan Roomassa vuonna 1937.


title: Diana Rasimovičiūtė

text: Diana Rasimovičiūtė (s. 25. helmikuuta 1984 Ignalina) on liettualainen ampumahiihtäjä. Häntä valmentaa Ilmārs Bricis.


title: Diana Rasimovičiūtė

text: Rasimovičiūtė on osallistunut kolmiin olympialaisiin. Salt Lake Cityssä 2002 hän oli pikakilpailussa 66:s. Torinossa 2006 hän oli pikakilpailussa 18:s, takaa-ajossa 27:s ja normaalimatkalla 66:s. Vancouverissa 2010 hän oli pikamatkalla 25:s, normaalimatkalla 31:s ja takaa-ajossa 34:s. MM-kilpailuissa Rasimovičiūtė on sijoittunut parhaimmillaan 11:nneksi Pyeongchangin pikamatkalla vuonna 2009. Maailmancupissa hänen paras sijoituksensa on Oberhofin pikamatkan yhdeksäs tila kaudella 2011–2012.


title: Ernest Ndissipou

text: Ernest Ndissipou (s. 24. syyskuuta 1972) on keskiafrikkalainen entinen yleisurheilija. Hän kilpaili 5 000 metrin juoksussa vuoden 1992 kesäolympialaisissa Barcelonassa. Sitten hän jäi maratonissa 97. sijalle vuoden 1996 kesäolympialaisissa Atlantassa ja 44. sijalle kesäolympialaisissa 2004 Ateenassa. Ateenan kisoissa Ndissipou toimi lisäksi maansa lipunkantajana.


title: Henriette Youanga

text: Henriette Youanga (s. 1. tammikuuta 1958) on keskiafrikkalainen entinen jousiampuja. Hän kilpaili vuoden 2000 kesäolympialaisissa Sydneyssä ja jäi naisten yksilökilpailussa 63. sijalle eli toiseksi viimeiseksi.


title: Univiidakko

text: Univiidakko on Choralen Unimaailma-albumille 10. toukokuuta 2004 julkaistu single. Se on Choralen uran ensimmäinen single ja sen levy-yhtiönä toimii Scandinavian A1 Music. Univiidakko menestyi jo julkaisunsa jälkeen erittäin hyvin sijoittuen esimerkiksi Suomen Singlelistalla parhaimmillaan sijalle #11.


title: Chatuphum Chinnawong

text: Chatuphum Chinnawong (; s. 19. heinäkuuta 1993 Nakhon Ratchasima) on thaimaalainen painonnostaja. Hän osallistui vuoden 2012 kesäolympialaisiin Lontoossa ja sijoittui siellä neljänneksi 77 kg -sarjassa. Lisäksi hän on kilpaillut muun muassa painonnoston maailmanmestaruuskilpailuissa 2011.


title: Charles Bruffy

text: Charles Bruffy (s. 1958) on yhdysvaltalainen kuoronjohtaja. Hän on toiminut taiteellisena johtajana Kansas City Choralessa vuodesta 1988 ja Phoenix Choralessa vuodesta 1999. Vuodesta 2008 hän on lisäksi toiminut Kansas City Symphonyn kuoronjohtajana.


title: Charles Bruffy

text: Bruffy on tilannut ja kantaesittänyt muiden muassa Matthew Harrisin, Libby Larsenin, Zhou Longin, Stephen Pauluksen, Stephen Sametzin, Steven Stuckyn, Eric Whitacren ja Chen Yin teoksia. Bruffy on saanut lukuisia Grammy-ehdokkuuksia ja voittanut palkinnon kahdesti. Hänen levytystensä joukkoon lukeutuu Aleksandr Gretšaninovin ja Josef Rheinbergerin musiikkia. Bruffy valmistui maisteriksi University of Missouri–Kansas Citystä, ja hänellä on kunniatohtorin arvot Baker Universitysta ja Missouri Western State Universitysta.


title: Leo Giamani

text: Leo Giamani (s. 19. kesäkuuta 1978) on yhdysvaltalainen homopornonäyttelijä. Hänellä on italialaiset sukujuuret. Hän esiintyi pornoelokuvissa vuosina 2008–2011. Hän voitti vuonna 2009 GayVN-palkinnon kategoriassa "Best Web Performer" ja vuonna 2010 Grabby-palkinnon kategoriassa "Best Three-way" elokuvasta "The Trainer" (Falcon).


title: Peter Hognestad

text: Peter Hansson Hognestad (1866 Time – 1931) oli norjalainen luterilainen piispa ja teologi. Hänestä tuli vuonna 1916 Bjørgvinin piispa. Hän oli pasifisti ja vaikutti myös raittiusliikkeessä ja ekumeenisessa liikkeessä. Hognestad muun muassa johti Raamatun käännöstyötä uusnorjaksi. Hän teki Anders Hovdenin ja Bernt Støylenin kanssa yhteistyössä uusnorjankielistä virsikirjaa.


title: Sandra Dewi

text: Monica Nichole Sandra Dewi Gunawan (s. 8. elokuuta 1983 Pangkalpinang, Bangka) on indonesialainen malli ja näyttelijä. Hän muutti vuonna 2001 vanhempiensa ja sisarustensa kanssa Jakartaan. Hän sai kuuluisuutta esiintymisellään elokuvassa "Quickie Express" (2007). Hän voitti siitä Indonesian Movie Awardin 2008.


title: Sandra Dewi

text: Dewi on päässyt "FHM"-lehden kanteen. Hän on katolilainen.


title: Flavio Sciolè

text: Flavio Sciolè (s. 6. syyskuuta 1970 Atri, Teramo, Italia) on italialainen näyttelijä, taiteilija ja teatterin uudistaja, joka tunnetaan parhaiten 'Teatro Ateo'. Hänet tunnetaan muun muassa elokuvista "Kristo 33" (2002), "Delirium" (2002) ja "Narciso" (2003). Sciolè on tehnyt performansseja, käsitteellisiä teoksia ja filmejä.


title: Rifin tasavalta

text: Rifin tasavalta (berb. Tagduda n Arrif, ) oli vuosina 1923–1926 Marokon pohjoisosassa Rifin alueella toiminut valtio.


title: Rifin tasavalta

text: Marokko oli vuoden 1912 Fezin sopimuksella jaettu kahteen osaan, Espanjan hallitsemaan pohjoiseen eli Espanjan Marokkoon ja maan eteläosan käsittäneeseen Ranskan Marokkoon.


title: Rifin tasavalta

text: Pohjoisessa asuneet Rifin berberit olivat vuodesta 1920 lähtien käyneet espanjalaisia vastaan Rifin sotaa. Sotamenestyksen ansiosta he irtautuivat 18. syyskuuta 1921 päällikönsä Mohammed Abd el-Krimin johdolla Espanjan ja Marokon sulttaanin Yusefin alaisuudesta. Rifin tasavalta perustettiin helmikuun 1. päivänä 1923.


title: Rifin tasavalta

text: Tilanne sodassa muuttui ratkaisevasti vuoden 1925 loppupuolella, kun Espanja sai avukseen Ranskan armeijan joukkoja. Seurauksena oli Rifin tasavallan luhistuminen toukokuussa 1926, ja alueesta tuli jälleen osa Espanjan Marokkoa.


title: Rifin tasavalta

text: Välimeren rannikolla sijaitseva Rif on suurimmaksi osaksi vuoristoa. Alueella on kuitenkin myös vehreää tasankoseutua. Rifin tasavalta käsitti noin 3/4 Rifin alueesta. Espanjalaisten hallussa pysyivät itäisimmät ja läntisimmät osat.


title: Rifin tasavalta

text: Suurimpia kaupunkeja Rifin tasavallan alueella olivat Imzouren, Taza ja Al Hoceima


title: Rifin tasavalta

text: Rifin tasavallan valtionpäämiehenä toimi heimopäällillö Abd el-Krim, joka oli jo vuoden 1921 itsenäisyysjulistuksesta lähtien johtanut aluetta emiirin nimikkeellä. Hallituksessa oli viisi ministeriä. Pääministerin virkaa hoiti koko valtion olemassaolon ajan Ben Haji Hatmi.


title: Rifin tasavalta

text: Hallinnollisena elimenä toimi kansalliskokous, jonka johtajana oli valtionpäämies el-Krim. Paikallishallinosta huolehtivat heimot ja paikallisneuvostot.


title: Rifin tasavalta

text: Rifin tasavallan pääkaupunki oli pieni Ajdirin kylä, joka sijaitsee noin 7 kilometriä Rifin tasavallan suurimman kaupungin Al Hoceiman eteläpuolella.


title: Rifin tasavalta

text: Valtiolla oli myös oma rahayksikkö, Rifin tasavallan riffan. Se ei ollut tiettävästi milloinkaan virallisesti käytössä, vaan maksuvälineinä olivat Espanjan ja Ranskan valuutat. Englantilainen asekauppias ja salakuljettaja Charles Gardiner painatti 1 ja 5 riffanin seteleitä, joita ei kuitenkaan laskettu liikkeelle.


title: Jonas Cedercreutz

text: Jonas Victor Axel Cedercreutz (18. tammikuuta 1914 Helsinki – 7. maaliskuuta 1991 Helsinki) oli suomalainen arkkitehti ja vapaaherra, joka kuului Cedercreutz-sukuun. 1930-luvulla hän työskenteli valmistuttuaan jonkin aikaa Ruotsissa. Vuosina 1945–1963 Cedercreutzilla oli Helsingissä arkkitehtitoimisto yhdessä Helge Iivari Railon kanssa, jonka jälkeen hän piti omaa arkkitehtitoimistoaan.


title: Jonas Cedercreutz

text: Hänen isänsä oli varatuomari Gustav Cedercreutz ja setä kuvanveistäjä Emil Cedercreutz. Jonas Cedercreutz oli naimisissa Rita Ignatiuksen kanssa. Heidän tyttärensä Mariana Cedercreutz on myös arkkitehti.


title: Aurinkoenergiatorni

text: Aurinkoenergiatorni on aurinkoenergian hyödyntämiseen suunniteltu rakennelma. Tornin ympärillä on liikuteltavia peilejä, joiden avulla aurinkoenergia ohjataan tornin huipulle, jossa kuumuus absorboidaan ja siirretään höyrygeneraattoriin.


title: Salainen puutarha

text: Salainen puutarha voi viitata ainakin seuraaviin:Katso myös Secret Garden


title: Valmet 15

text: Valmet 15 oli ensimmäinen Valmetin valmistama traktorimalli. Siitä on käytetty vähäisen tehonsa vuoksi puhekielessä nimitystä "piikkilangankiristäjä". Mallin perustana on prototyyppi nimeltään "Pikku-jehu". Suunnitteluperusteena oli se, että Suomessa oli 1950-luvun alussa vielä 250 000 maatilaa, joiden suurin viljelyspinta-ala yleensä oli 25 hehtaaria. Tarkoituksena oli, ettei traktorista olisi tullut liian raskas suomaille, ja että se kykenisi vetämään 14–16-tuuman yksisiipistä auraa pellolla kynnettäessä.


title: Valmet 15

text:
1953 Valmet järjesti traktorimallin myynnin Hankkijan, Laborin ja OTK:n kanssa. Vuoteen 1954 mennessä oli valmistettu yhteensä 2 000 Valmet 15- ja Valmet 20 -traktoria.
Valmetin traktorin valmistajana oli Valtion Kivääritehdas OY, sittemmin nimeltään Valmetin Tourulan tehdas. Ensimmäisinä valmistusvuosina Valtion maatalouskoneiden tutkimuslaitos osoitti kritiikkiä Valmetin ominaisuuksia kohtaan verrattuna pohjoisamerikkalaisiin traktoreihin.


title: Valmet 15

text: ”Pari vuotta ennen sotakorvaustoimitusten täyttymistä joskus vuoden 1948 paikkeilla ryhdyttiin miettimään tulevia siviilituotteita. Ehdotin maanviljelijänä traktoreita.” kertoo Olavi Sipilä, joka kutsuttiin projektin johtajaksi.


title: Valmet 15

text:
Pikkutraktori, työnimenään Pikku-Jehu, suunniteltiin ilman investointeja pitäytyen olemassa olevaan konekantaan. Rautpohjan tehtaalla tehtiin ensimmäisen 10 kpl koesarjan osat. Kokoonpanopaikka sen sijaan oli avoinna. Valtion Metallitehtaitten johto päätti siirtää valmistuksen Valtion Kivääritehtaalle Tourulaan. Samalla tuote sai nimekseen Valmet (Valtion Metallitehtaat –yhtymä oli muutettu osakeyhtiöksi Valmet Oy).
Ensimmäiset Valmetit koottiin Tourulan tehtaalla vuonna 1951. Vuonna 1952 tehtiin 75 kappaleen koesarja. Itse tuote eli Valmet 15 eli A-malli tuli markkinoille aikaan, jolloin pienet traktorit olivat erittäin kysyttyjä. Tuote korvasi hevosparin.


title: Valmet 15

text: Moottorin kehitti Linnavuoren moottoritehdas. Traktoriin valittiin nelisylinterinen kaasutinmoottori, jonka polttoaineena oli petroli, käynnistykseen tarvittiin bensiiniä. Moottorin iskutilavuus oli 1,5 litraa, ja tehoa saatiin noin 15 hv/2000 r/min. Rakenne oli mahdollisimman yksinkertainen: magneettosytytys ja sivuventtiilirakenne.


title: Valmet 15

text: Vaihteistossa oli kolme nopeutta eteen ja peruutusvaihde. Kytkimen läpimitta oli kahdeksan tuumaa ja ohjaus luonnollisesti mekaaninen, olihan koneen paino vain 780 kg. Myös nostolaite oli alkuun mekaaninen. Työkoneita hallittiin pitkällä vivulla, jossa tosin oli kevennysjousi. Kolmipistekiinnitys ei ollut vielä vakiintunut, joten työkoneet kehitettiin tyyppikohtaisesti. Pikku-Valmetin peruskoneita olivat aura, äes, niittokone ja perävaunu.


title: Valmet 15

text: Keväällä 1955 jo 3000 Pikku-Valmetia oli myyty. Asiakkaat kaipasivat enemmän tehoa ja toukokuussa esiteltiin parannettu malli Valmet 20, jossa petroliversion teho oli nostettu 19 hevosvoimaan ja bensiinikäytöllä saatiin 22 hv. Pikku-Valmeteja valmistettiin kaikkiaan liki 10 000 kappaletta, viimeinen valmistui vuoden 1963 puolella.


title: Valmet 15

text: Valmet 15 ja Valmet 20 mallit ovat lähes samannäköisiä. Ne erottavat toisistaan mm. raidetangosta joka 15 mallissa kulkee etuakselin etupuolella ja 20 mallissa takapuolella. Etuakseli muutettiin 20 malliin palkkirakenteiseksi. Moottorin kiinnityspultteja etukehtoon on 20-mallissa 3kpl per puoli kun 15-mallissa niitä on 2kpl per puoli. Väritykseltään kummatkin ovat kirkkaan punaisia (värikoodi MIRA0273) (Kuvassa malli 15)


title: Roza Salihova

text: Roza Galjamovna Salihova (; 24. syyskuuta 1944 Nižni Novgorod – 2007) oli venäläinen lentopalloilija. Hän kuului Neuvostoliiton joukkueisiin, jotka voittivat kultaa vuoden 1968 kesäolympialaisissa Méxicossa ja vuoden 1972 kesäolympialaisissa Münchenissä.


title: Giovanni Pastrone

text: Giovanni Pastrone (13. syyskuuta 1883 Asti, Italia – 27. kesäkuuta 1959 Torino, Italia) oli italialainen elokuvatuottaja, -ohjaaja, -käsikirjoittaja ja -teknikko, joka oli Italian elokuvan pioneereja.


title: Giovanni Pastrone

text: Pastrone aloitti elokuvauransa 1905, juolloin hän toimi Torinossa lähinnä hallinto- ja tekniikkapuolella. Hänestä tuli kuitenkin nopeasti Itala Film -yrityksen keskeisimpiä hahmoja. Hän matkusti 1908 Pariisiin houkutellakseen ranskalaisen koomikon André Deedin Italiaan. Pastrone nousi 1909 Itala Filmin johtoon ja ohjasi samana vuonna ensimmäiset elokuvansa, "Il conte Ugolinon" ja "Agneses Viscontin". Samaan aikaan hän kirjoitti käsikirjoituksia, kehitti elokuvalaitteita ja perusti elokuvateattereita levittääkseen elokuviaan.


title: Giovanni Pastrone

text: Pastrone ohjasi Italian elokuvan varhaisimpia yleisömenestyksiä, "Troijan hävityksen" (1911) ja "Cabirian" (1914). Varsinkin "Cabiria" oli suurmenestys. Siinä yhdistyivät monia taiteellisia ja teknisiä keksintöjä, joiden ansiosta Italian elokuvateollisuus nousi hetkellisesti maailman kärkipaikalle. Pastrone vaati toista puunilaissotaa käsittelevälle elokuvalleen historiallista täsmällisyyttä ja tutki Louvressa kalustuksia ja pukuja. Hän myös kehitti elokuvaa varten dollyn, jonka avulla hän pystyi tekemään kamera-ajoja elokuvan valtavissa lavasteissa. "Cabiriaa" markkinoitiin elokuvan osittain käsikirjoittaneen kirjailija Gabriele D’Annunzion nimellä, ja ohjaajan nimi jäi vuosiksi tuntemattomaksi.


title: Giovanni Pastrone

text: Pastrone jatkoi "Cabirian" jälkeen tekemällä sarjan Maciste-elokuvia, joissa pääosaa näytteli Bartolomeo Pagano. Pastrone työskenteli tuolloin D’Annunziolta saamallaan pseudonyymillä Piero Fosco ja ohjasi seuraavaksi elokuvat "Il fuoco" (1915), "Tigre reale" (1916) ja "Hedda Gabler" (1919). Itala Film liitettiin 1919 toiseen elokuvayhtiöön, ja Pastrone menetti taiteellisen vapautensa. Hän ohjasi vielä 1923 elokuvan "Povere bimbe", mutta jätti sen jälkeen elokuvateollisuuden. Pastrone palasi kuitenkin 1931 äänittämään ääniraitaa "Cabirialle". Vasta tuolloin Pastrone myös tunnustettiin elokuvan ohjaajana.


title: Mustafrankoliini

text: Mustafrankoliini ("Francolinus francolinus") on aasianfrankoliinien sukuun kuuluva kanalintu.


title: Mustafrankoliini

text: Mustafrankoliini on 33–36 senttimetriä pitkä. Se kulkee usein pystyasennossa, ja näyttää siksi suhteellisen suurelta. Koiraalla on musta pää ja rinta sekä leveä, punaruskea kaulavyö. Poskella sillä on valkoinen laikku ja vatsassa ja selässä valkoista täplitystä. Siivet ovat ruskeat ja pyrstö musta. Naaras on kellanruskea ja tummien poikkiraitojen ja täplien värittämä. Sillä on ruosteenruskea niska sekä mustat uloimmat pyrstösulat.


title: Mustafrankoliini

text: Mustafrankoliineja elää Etelä-Turkista itään Bangladeshiin ulottuvalla alueella. Sitä esiintyy Afganistanissa, Armeniassa, Azerbaidžanissa, Bhutanissa, Kyproksella, Georgiassa, Intiassa, Iranissa, Irakissa, Israelissa, Jordaniassa, Nepalissa, Pakistanissa, Palestiinassa, Syyriassa, Turkissa ja Turkmenistanissa. Sitä on myös istutettu Havaijille sekä Toscanan alueelle Italiaan.


title: Mustafrankoliini

text: Mustafrankoliini pesii veden läheisyydessä kuivilla tasangoilla. Se suosii viljelyksiä, mutta pesii myös matalaa heinikkoa kasvavilla alueilla, esimerkiksi joenvarsilla.


title: Nuokkukivisammal

text: Nuokkukivisammal ("Grimmia muehlenbeckii") on lehtisammallaji kivisammalten heimossa ("Grimmiaceae"). Sitä esiintyy Maan pohjoispuoliskon lauhkealla ja viileällä vyöhykkeellä.


title: Nuokkukivisammal

text: Nuokkukivisammal on Suomessa yleinen ja sitä esiintyy eteläosasta Keski-Lapin korkeudelle. Se on Etelä-Suomessa yleisin kivisammallajeista. Uhanalaisuusluokituksessa elinvoimainen laji (LC).Kuvalinkit:


title: Mustakivisammal

text: Mustakivisammal ("Grimmia ovalis") on lehtisammallaji kivisammalten heimossa ("Grimmiaceae"). Sitä esiintyy Maan pohjoisen ja eteläisen puolen lauhkeilla ja viileillä alueilla.


title: Mustakivisammal

text: Mustakivisammalta esiintyy Suomessa eteläosassa ja Pohjois-Hämeessä, aiemmin Koillismaalla. Se kasvaa aurinkoisilla silikaattikallioilla, jyrkänteillä ja lohkareilla. Laji on jokseenkin harvinainen ja uhanalaisuusluokituksessa elinvoimainen laji (LC).


title: Pieluskivisammal

text: Pieluskivisammal ("Grimmia pulvinata") on lehtisammallaji kivisammalten heimossa ("Grimmiaceae"). Se on levinneisyydeltään kosmopoliitti, jota esiintyy lauhkeilla alueilla.


title: Pieluskivisammal

text: Pieluskivisammal on Suomessa levinneisyydeltään lounainen ja harvinainen. Sitä esiintyy Ahvenanmaalta Uudellemaalle, Etelä-Hämeessä ja Etelä-Savossa. Uhanalaisuusluokituksessa laji on elinvoimainen laji (LC). Pieluskivisammal kasvaa paahteisella, kuivalla ja kalkkipitoisella kivialustalla. Suomessa se elää ihmisen luomilla kasvupaikoilla sementtirakenteissa.


title: Daymond John

text: Daymond John (s. 23. helmikuuta 1969, Brooklyn, New York) on yhdysvaltalainen yrittäjä, sijoittaja ja tv-persoona. Parhaiten hänet tunnetaan vaateketju FUBU:n perustajana ja toimitusjohtajana.


title: Daymond John

text: John esiintyy yhtenä sijoittajista televisiosarja Shark Tankin amerikkalaisessa versiossa. Suomessa ohjelmaa esitetään JIM ja Nelonen kanavilla nimellä "Leijonan luola USA".


title: Kuparihiirensammal

text: Kuparihiirensammal ("Bryum klinggraeffii") on lehtisammallaji hiirensammalten heimossa ("Bryaceae"). Sitä esiintyy Maan pohjoisen ja eteläisen puoliskon lauhkeilla alueilla.


title: Kuparihiirensammal

text: Kuparihiirensammal on pienikokoinen, alle yhden senttimetrin korkea sammal, joka kasvaa maapaljastumilla savella ja hiekalla. Kuparihiirensammalen juurtumahapsissa kasvaa lukuisia pieniä mukuloita, joiden ulkonäkö on lajin tuntomerkki. Ne ovat kooltaan alle sata mikrometriä, ruskeita ja muistuttavat valomikroskoopissa vadelman marjaa. (Kuparihiirensammalen englanninkielinen nimi on "raspberry bryum", ruotsinkielinen "hallonbryum".)


title: Below Zero

text: Below Zero on Waltarin 12. studioalbumi. Kappaleesta ”In The Cradle” on tehty musiikkivideo.


title: Release Date

text: Release Date on Waltarin 11. studioalbumi. Kappaleessa ”Spokebone” esiintyy Amorphisen laulaja Tomi Joutsen sekä Värttinä.


title: Release Date

text: Albumi nousi Suomen virallisen listan sijalle 19.


title: Robert Herjavec

text: Robert Herjavec ( [herjavets], s. 14. syyskuuta 1962, Varaždin, Jugoslavia) on kanadankroatialainen liikemies, sijoittaja ja tv-persoona.


title: Robert Herjavec

text: Herjavec esiintyy yhtenä sijoittajista televisiosarja Shark Tankin kanadalaisessa versiossa, josta tuottaja Mark Burnett valitsi hänet myös amerikkalaiseen versioon. Suomessa molempia ohjelmia esitetään JIM-kanavalla, USA:n versiota nimellä Leijonan luola USA.


title: Silmuhiirensammal

text: Silmuhiirensammal ("Bryum pseudotriquetrum" var. "neodamense") kuuluu hiirensammalten heimoon ("Bryaceae") ja hiirensammaliin. Sitä on pidetty lajina "Bryum neodamense", uusimmissa suomenkielisissä lähteissä (2010 jälkeen) se luokitellaan lettohiirensammalen ("Bryum pseudotriquetrum") muunnokseksi "neodamense".


title: Silmuhiirensammal

text: Silmuhiirensammalta esiintyy Euroopassa ja lähialueella Aasiassa. Suomessa muunnos on harvinainen ja esiintyy Ahvenanmaalla sekä pohjoisessa Kainuun korkeudelta Pohjois-Lappiin. Se kasvaa letoilla ja kosteilla kalkkikallioilla.


title: Rutanen

text: Rutanen on suomalainen sukunimi, joka on muun muassa seuraavilla henkilöillä:


title: Saarelainen

text: Saarelainen on suomalainen sukunimi, joka on muun muassa seuraavilla henkilöillä:


title: Ks1030

text: KS1030 on uppoumarunkoinen matka-, kalastus- ja yhteysvene. Se on erittäin vahvarakenteinen keskimoottorivene. Veneelle tunnusomaista on erikoinen muista veneistä poikkeava pohjan muodot sekä suurenkin moottorin mahtuminen täysin lattian alle.


title: Ks1030

text:
Venemalli on ollut myös Suomen armeijan käytössä vuosikymmeniä vahvan rakenteensa vuoksi. Armeijan käytön vuoksi rungolle on myönnetty Lloyd's:n laivaluokitukset jotka ovat huviveneissä melko harvinaisia.
Venettä on saanut etu-,taka- ja täysin katetulla kajuutalla. Useat veneet on myyty puolivalmisteena jolloin ostajat ovat itse asentaneet moottorin sekä rakentaneet kajuutat.


title: Ks1030

text: Keihässalmen veneet ovat syntyneet itäisellä Suomenlahdella, Munapirtissä Pyhtäällä. Veneet on suunnitellut veistäjä Erik Kärkkäinen. Nyttemmin (vuonna 2002) jo 73-vuotias veistäjä on aloittanut työuransa veneiden parissa jo aikaisin. Ensimmäisen kannellisen tuulilasiveneen hän rakensi 17-vuotiaana, mutta sitä ennen oli jo useampi soutuvenekin valmistunut.


title: Ks1030

text:
Puuveneveistoon Kärkkäinen haki oppinsa vanhalta puuvenelegendalta Jussi Varmalta, jonka luona Pernajan Kabbölessä Erik vietti yhden kesän oppipoikana ilman palkkaa.
Oppimestarilla oli silmää mutta työkaluja vähän. Sen puutteen kuulemma sitten korvasi Varman taito käyttää niitä vähiäkin työkalujaan. Sodan jälkeen seudulle asettuneilta vanhoilta tytärsaarelaisilta veneentekijöiltä löytyi myös jotain oppia.


title: Ks1030

text:
Jo noin 30 vuotta sitten syntynyt KS-1030 on perinteisen näköinen uppoumarunkoinen vene ja Erik Kärkkäinen sai kuulla jo varhain olevansa aikaansa edellä veneensä kanssa. Sen erikoisuutena ovat rungon voimakkaat nousulistat, joiden avulla veneestä tulee riittävän konetehon avulla puoliliukuva. Veneen linjoja haettiin vanhoista veneistä, niitä kehiteltiin ja paranneltiin.
Nousulistoilla haettiin hänen mukaansa nopeutta, mutta sisempien nousulistojen ansiosta myös kone voitiin asentaa tavallista alemmas ja näin mm. painopisteestä tuli edullisempi.


title: Ks1030

text:
Veneistä tehtiin vahvoja. Kärkkäinen takasi,ettei laminaatin paksuus jäänyt alle 17 milliä yhdessäkään hänen vanhassa veneessään.
– "Kun tuolla messuilla nyrkillä lyö veneen kylkeen, niin kyllä sen heti kuulee, että onko se banjo vai niin kuin muuriin olisi iskenyt", Kärkkäinen tuumaa.


title: Ks1030

text: Kaikkiaan KS-1030-mallia on laminoitu hänen muistinsa mukaan noin 200 runkoa,kenties jokunen enemmänkin. KS-1030:n rungon hinta pyöri 40 000 vanhan markan paikkeilla. Sitä myytiin myös osittain sisustettuna tai runko, kansi ja hyttirakenteet irrallisina.


title: Ks1030

text: Siitä voi nähdä useita eri versioita: keulakajuutalla, keula- ja peräkajuutalla tai pelkällä peräkajuutalla varustettua ns. troolarimallia. Etuhytillisiä veneitä meni paljon mm. lohisiimalla kalastaville.


title: Ks1030

text: Keihässalmen veneet ovat lähteneet veistämöltä yleensä puolivalmisteina eli niiden lopullinen käyttötarkoitus ei ole aina edes ollut Kärkkäisen tiedossa. Paljon KS-veneitä on mennyt ammattikalastajille, mutta niitä seilaa siellä täällä myös huviveneinä.


title: Ks1030

text:
Vankkaa venettä on myös arvostettu, menipä erääseen sukuun peräti neljä runkoa, kolme KS-1030-mallia ja yksi hiukan isompi tasaperäinen KS-1120.
Tasaperäisen KS-1120-kalastusveneen valmistus alkoi Kärkkäisen muistelun mukaan 15–18 vuotta sitten. Siihen sopii 150–300 hevosvoiman moottori ja noin 200 hv moottoriteholla veneelle luvattiin 20 solmun
nopeus ilman kuormaa.


title: Ks1030

text: Myös 1120 lähti veistämöltä pääasiassa ns. puolivalmisteena. Vuonna -90 sen hinnaksi ilmoitettiin venepalstoilla n. 113 000 markkaa. Veistäjä ei itse ollut oikein tyytyväinen 1120-veneen keulan linjoihin, mutta vanha lesti on silti säilytetty.


title: Ks1030

text: Puolivalmisteiden hinnasta on vaikea päätellä, mitä KS-1030 voisi maksaa tällä hetkellä käytettynä. Myyntihinnat määräytyvät pitkälti veneen sisustuksen, ammattilaisen/amatöörin työjäljen, moottorin ja muun varustuksen perusteella. Jostain voi löytyä edullinen vene, mutta KS-1030:tä etsivän kannattaa varautua 200 000–400 000 vanhan markan hintapyyntöihin.


title: Jongsang

text: Jongsang (muita kirjoitusasuja "Jongsong", "Jonsang", "Jonsong") on noin 7 459 – 7 483 metriä korkea vuori Himalajalla. Kiinan, Nepalin ja Intian rajat kohtaavat Jongsangilla.


title: Jongsang

text: Jongsangille kiipesi ensimmäisenä Frank Smythe vuonna 1930. Hän osallistui Günter Dyhrenfurthin johtamaan retkikuntaan, jonka tarkoituksena oli kiivetä noin 20 kilometriä etelämpänä sijaitsevalle yli 8 500 metriä korkealle Kanchenjungalle. Päätavoite ei onnistunut, mutta retkikunta valloitti useita pienempiä huippuja. Jongsangista tuli valloituksen myötä maailman korkein valloitettu vuori. Se piti ennätystä hallussaan seuraavaan vuoteen, kunnes Kamet valloitettiin.


Kansainvälinen YK-nuorisojärjestöjen verkosto United Nations Youth Associations Network (UNYANET) perustettiin Wienissä 5.8.2011. Verkoston jäseniä ovat Itävallan, Norjan, Saksan, Suomen ja Sveitsin YK-nuorisojärjestöt sekä Espanjan, Serbian, Slovenian, Turkin ja Venäjän YK-liittojen nuoriso-osastot.


title: United Nations Youth Associations Network

text: Kausina 2011-2012 ja 2012-2013 puheenjohtajuus jakautui Sveitsin Daniel Hardeggerin ja Itävallan Michael Klampflin kesken. Kaudella 2013-2014 Hardegger jättäytyi pois ja hänen tilalleen valittiin saksalainen Tjalke Weber. Verkoston johtoryhmä koostuu projektijohtajista, jotka valitaan kausittain.


text: UNYANETin tavoitteena on helpottaa hankesuunnittelua ja hankkeiden toteuttamista sekä tiedon, kokemusten ja resurssien jakamista. UNYANET tähtää myös yhteisen YK-nuorison identiteetin muodostamiseen verkoston jäsenten keskuudessa. Verkosto toteuttaa tavoitteitaan paitsi säännöllisillä jäsenkokouksilla myös erilaisilla hankkeilla, jotka toteutetaan kansainvälisissä työryhmissä. UNYANET edistää yhteistyötä jäsenjärjestöjensä, YK:n ja muiden kansainvälisten järjestöjen välillä tarjoamalla foorumin yhteistyöehdotuksilla ja hankeideoille. UNYANETin projekti UNYANET Advice tukee YK-nuorisojärjestön perustamista maissa, joissa sellaista ei vielä ole.


text: UNYANETin yhteistyökumppaneita ovat mm. Adobe, UNDPI sekä YK:n viestintäkeskukset UNIS Vienna ja UNIS Geneva.


title: Sairanen

text: Sairanen on seuraavien henkilöiden sukunimi:


title: Savinainen

text: Savinainen on suomalainen sukunimi, joka on muun muassa seuraavilla henkilöillä:


title: Sekasotku rantahotellissa

text: Sekasotku rantahotellissa () on vuonna 1984 julkaistu Harry Hurwitzin ohjaama yhdysvaltalainen komediaelokuva, jonka pääosissa ovat Peter Scolari, Christopher Lee, Colleen Camp ja Fran Drescher. "Sekasotku rantahotellissa" sijoittuu Floridassa olevaan hotelliin. Komedia kuvattiin Miamissa, Floridassa.


title: Sekasotku rantahotellissa

text: Ohjaaja Hurwitz myös laati käsikirjoituksen elokuvaan Harry Narunsky, Irving Schwartz ja Thomas Rudolphin kanssa. Irving Schwartzin kanssa Hurwitz tuotti elokuvan. Elokuva sai ensi-iltansa kotimaassaan marraskuussa vuonna 1984. "Sekasotku rantahotellissa" on julkaistu videolle ja DVD:lle.


title: Jääkiekko nuorten talviolympialaisissa 2012 – poikien turnaus

text: Poikien turnaus nuorten talviolympialaisissa 2012 alkoi 13. tammikuuta ja päättyi 22. tammikuuta. Poikien turnaukseen osallistuneiden pelaajien tuli olla vuonna 1996 syntyneitä.


title: Savonen

text: Savonen on suomalainen sukunimi, joka on muun muassa seuraavilla henkilöillä:


title: Sikanen

text: Sikanen on suomalainen sukunimi. Siitä on vanhoja tietoja Savosta, Laatokan Karjalasta, Pohjois-Karjalasta, Keski-Suomesta, Pohjois-Pohjanmaalta sekä Tornionjokilaaksosta, mutta tulkintoja vaikeuttaa se, että vanhoista lähteistä on usein vaikea päätellä, onko kyseessä nimi Sikanen vai Siikanen. Nimestä on luovuttu todella paljon, mm. 1970-luvulla Sikasten määrä väheni huomattavasti. Usein Sikanen-nimen tilalle on otettu Siikanen-nimi, joskus Aalto, Asikainen, Saarnio, Savelo, Sieviä, Silolahti, Siikavire, Silolahti, Sinisalo, Soinivirta, Sorjoranta tai Virtanen.


title: Rottajahti

text: Rottajahti eli "rotanpyydystys" on ilmataistelutaktiikka, jota käytettiin toisen maailmansodan loppujaksolla. Sitä käytettiin saksalaisten suihkukäyttöisiä Me 262 -hävittäjäpommittajia vastaan.


title: Rottajahti

text: Menetelmää käyttivät lähinnä Hawker Tempestillä lentäneet liittoutuneiden pilotit. Perusajatus oli olla väijymässä laskeutuvia Me 262 -koneita, jolloin ne olivat pitkässä lentokentän lähestymisessään otollisia saaliita. Suihkukoneiden lentotukikohdat olivat ennalta tiedusteltuja.


title: Rottajahti

text: Rajoitettua menestystä toki saavutettiinkin, mutta taistelutaktiikan vastapainoksi saksalaiset lisäsivät tukikohtien ilmatorjunta-aseistusta. Lisäksi Me 262 -koneiden palatessa taistelulennolta, lähetettiin pari nopeita, kuten Focke-Wulf Fw 190 D-9 -tyypin koneita lakisuojapartioksi palaaville suihkukoneille.


title: Silventoinen

text: Silventoinen on seuraavien henkilöiden sukunimi:


title: Sinkkonen

text: Sinkkonen on muun muassa seuraavien suomalaisten henkilöiden sukunimi:


title: Sipiläinen

text: Sipiläinen on suomalainen sukunimi. Tunnettuja Sipiläisiä ovat:


title: Sironen

text: Sironen on seuraavien henkilöiden sukunimi:


title: Ready for Love

text: Ready For Love on Cascadan Everytime We Touch-albumille 16. syyskuuta 2006 julkaistu single. Se julkaistiin Ready For Love E.P:nä One More Night ja Love Again-kappaleiden kanssa.


title: Ready for Love

text: 7. marraskuuta 2012 Cascadan viralliselle YouTube-kanavalle ladattiin epävirallinen versio kappaleesta, jolla on samanlainen tyyli kuin Cascadan aiemmilla 'Candlelight'-remixeillä.


title: Ready for Love

text: German EPSwedish Download SingleDigital Download EP


title: Auguste Fauchon

text: Auguste Félix Fauchon (1856–1939) oli ranskalainen kauppias, joka tunnetaan gourmetruokayritys Fauchonin perustajana.


title: Auguste Fauchon

text: Auguste Fauchon syntyi Calvadosin departementissa vuonna 1856. Hän jätti koulunsa kesken ja muutti Pariisin, jossa hän osti vaunun ja alkoi myydä hedelmiä ja vihanneksia La Madeleinen ulkopuolella. Vuonna 1886 hän osti pienen kaupan ja erikoistui korkealaatuisiin tuotteisiin, kuten esimerkiksi juustoihin, leivonnaisiin ja viineihin. Fauchonin kaupasta alkoi tällöin tulla suosittu etenkin pariisilaisen yläluokan keskuudessa. Kauppa myi alun perin pelkästään ranskalaisia tuotteita. Maailmansotien välillä Fauchon laajensi toimintaansa perustamalla muun muassa pitopalvelun, tee- ja leivonnaissalongin sekä ruokalaboratorion, jossa valmistettiin esimerkiksi purkitettuja hedelmiä.


title: Auguste Fauchon

text: Auguste Fauchonin kuoleman jälkeen hänen perustamansa yritys jatkoi toimintaansa ja laajensi tuotevalikoimaansa käsittämään myös ulkomaisia tuotteita.


title: Nahkamonnit

text: Nahkamonnit ("Auchenipteridae") on monnikaloihin kuuluva heimo. Heimon lajeja tavataan Etelä-Amerikasta makeista vesistä.


title: Nahkamonnit

text: Nahkamonnien heimoon kuuluu lähteestä riippuen 19–20 sukua ja 60–94 lajia. Toisinaan "Ageneiosus"- ja "Tetranematichthys"-sukujen lajien katsotaan muodostavan oman heimonsa ulappamonnit ("Ageneiosidae"). Nahkamonnit ovat peinehköjä tai keskikokoisia lajeja. Suurimmat niistä voivat saavuttaa yli 50 cm:n pituuden, mutta yleensä ne jäävät alle 30 cm pitkiksi. Ruumiinrakenteeltaan ne ovat pitkulaisia ja suomuttomia kaloja. Selkäevä on lyhyt ja sijaitsee lähellä silmiä, selkäevässä ja rintaevissä on terävä piikki. Eräillä heimon kaloilla on rasvaevä. Nahkamonnilajeilla on kuonossaan 3 paria viiksisäikeitä, jotka kuitenkin puuttuvat "Ageneiosus"- ja "Tetranematichthys"-sukujen lajeilta.


title: Nahkamonnit

text: Nahkamonnilajeja tavataan alueelta, joka ulottuu Panamasta Argentiinaan Río de la Platan alueelle. Nahkamonnit elävät joissa ja järvissä, eräät lajit kuten nystynahkamonni ("Pseudauchenipterus nodosus") elävät murtovesissä. Ne ovat tyypillisesti yöaktiivisia ja piileskelevät kivenkoloissa tai veteen vaatuneissa puunrungoissa. Heimon kalojen ravintoa ovat selkärangattomat eläimet, veteen putoavat hedelmät ja suurimmat lajit syövät myös kaloja.


title: Valko-Venäjän kommunistinen puolue

text: Valko-Venäjän kommunistinen puolue (, lyhenne KPB, ) on Valko-Venäjällä toimiva kommunistinen puolue. Puolue perustettiin vuonna 1996, ja se tukee avoimesti Valko-Venäjän nykyisen presidentin Aljaksandr Lukašenkan hallintoa. Puolueen puheenjohtajana toimii Tatsyana Holubeva.


title: Valko-Venäjän kommunistinen puolue

text: Puolue ehdotti heinäkuussa 2006 yhdistymistä Valko-Venäjän kommunistien puolueen (PKB) kanssa, mutta PKB torjui ehdotuksen. Toisin kuin KPB, PKB on yksi Valko-Venäjän oppositiopuolueista, jotka vastustavat Lukašenkan hallintoa ja politiikkaa.


title: Valko-Venäjän kommunistinen puolue

text: Vuoden 2004 parlamenttivaaleissa KPB sai 5,99 % äänistä ja 8 paikkaa 110 paikkaa Valko-Venäjän edustajainhuoneeseen. Puolueen kannatus on ollut laskussa, sillä vuoden 2008 vaaleissa se sai kuusi paikkaa alahuoneeseen ja vuoden 2012 vaaleissa vain kolme. Tästä huolimatta Lukašenkaa tukevan politiikan johdosta puolue sai 17 edustajaa maan ylähuoneeseen vuonna 2012.


title: Petter Sairanen (teollisuusneuvos)

text: Petter Johannes Sairanen (25. toukokuuta 1924 Kurkijoki – 14. maaliskuuta 2008 Loimaa) oli teollisuusneuvoksen arvonimen saanut suomalainen yritysjohtaja. Sairasen lapsuudenkoti oli Kurkijoella Laatokan Karjalassa. Sotien jälkeen Sairanen perusti nykyään Loimaaseen kuuluvalle Metsämaalle Metsämaan puutyötehdas -nimisen puusepänalan yrityksen, joka valmisti ovia, ikkunoita ja parveke-elementtejä. Vuonna 1957 yritys muutti nimekseen Metsäpuu. Vuonna 1963 tuotanto laajeni Korialle Elimäellä nykyisessä Kouvolassa, jossa alettiin tuottaa keittiökalusteita tuotemerkillä Domus. Sukupolvenvaihdos yrityksessä tehtiin vuonna 1998, ja vuonna 2005 Loimaan ja Korian tehtaat fuusioitiin ja yhtiö otti nimekseen Domus.


title: Petter Sairanen (teollisuusneuvos)

text: Teollisuusneuvoksen arvo Sairaselle myönnettiin vuonna 1978.


title: Petter Sairanen (teollisuusneuvos)

text: 2010-luvun alussa Domus työllisti Loimaalla ja Korialla noin 240 ihmistä ja oli Loimaan suurin yksityinen työnantaja. Yrityksen liikevaihto oli noin 35 miljoonaa euroa.


title: Petter Sairanen (teollisuusneuvos)

text: Maaliskuussa 2018 Domus Yhtiöiden omistajaksi tuli itävaltalainen Marko Kovats, ja noin 200 ihmistä työllistänyt yritys teki konkurssin saman vuoden joulukuussa. Kaikki 230 ihmistä irtisanottiin, mutta yritykselle tai sen osille etsitään uutta omistajaa.


title: The House That Dripped Blood

text: The House That Dripped Blood () on vuonna 1971 ensi-iltansa saanut Peter Duffellin ohjaama brittiläinen mysteerinen kauhuantologiaelokuva, jonka pääosissa ovat Christopher Lee, Peter Cushing, Nyree Dawn Porter, Denholm Elliott ja Jon Pertwee. "The House That Dripped Blood" on televisio-ohjaaja Duffellin elokuvadebyytti. Amicus Productions -yhtiö tuotti elokuvan.


title: The House That Dripped Blood

text: "The House That Dripped Blood" koostuu neljästä episodista, jotka Robert Bloch oli alun perin kirjoittanut novelleina ja sittemmin laatinut ne käsikirjoituksiksi elokuvaan. Max Rosenberg ja Milton Subotsky toimivat elokuvan tuottajina.


title: The House That Dripped Blood

text: "The House That Dripped Blood" sai ensi-iltansa kotimaassaan Isossa-Britanniassa 22. helmikuuta vuonna 1971. Yhdysvalloissa elokuva sai ensi-iltansa Kalifornian San Franciscossa 31. maaliskuuta 1971. "The House That Dripped Blood" on julkaistu videolle ja DVD:lle.


title: The House That Dripped Blood

text: Vuokrattuaan vanhan maalaistalon elokuvatähti Paul Henderson katoaa salaperäisesti pian sen jälkeen. Scotland Yardin etsivä Holloway kutsutaan tutkimaan tapausta. Kysellessään paikallisella poliisiasemalla Hollowaylle kerrotaan talon historiaa. Hän saa talon kiinteistönvälittäjän yhteystiedot; kiinteistönvälittäjä tarkentaa yksityiskohtaisemmin talon historiaa.


title: The House That Dripped Blood

text: Kauhukirjailija Charles Hillyer (Denholm Elliot) muuttaa taloon vaimonsa Alicen (Joanna Dunham) kanssa. Hillyerin uusimman kauhuromaanin fiktiivinen päähenkilö, psykopaattinen murhaaja Dominic (Tom Adams) tunkeutuu todellisuuteen ja alkaa kummitella.


title: The House That Dripped Blood

text: Kaksi ystävystä Philip Grayson ja Neville Rogers (Peter Cushing ja Joss Ackland) kiinnostuvat morbidin historian omaavasta vahanukesta, joka näyttää naiselta kenet Grayson ja Rogers molemmat tunsi.


title: The House That Dripped Blood

text: Yksityisopettaja Ann Norton (Nyree Dawn Porter) on huolestunut leski-isän John Reidin (Christopher Lee) kylmästä ja ankarasta kohtelusta hänen nuorta Jane-tytärtään (Chloe Franks) kohtaan. Isä jopa kieltää tyttäreltään nuket. John-isä vaikuttaa ankaralta, mutta jokin pelottaa häntä ja hänellä on todella hyvä syy olla peloissaan.


title: The House That Dripped Blood

text:
Temperamenttinen kauhuelokuvanäyttelijä Paul Henderson (Jon Pertwee) muuttaa taloon sillä aikaa kun kuvaa vampyyrielokuvaa lähistöllä. Hän ostaa mustan viitan kummalliselta Theo von Hartmann -nimiseltä kauppiaalta (Geoffrey Bayldon) käyttääkseen sitä roolinsa puvusteena. Viitta näyttää istuttavan pukijalleen outoja voimia, jonka Hendersonin vastanäyttelijä Carla Lynde (Ingrid Pitt) nopeasti huomaa.
"Framework"
"Method for Murder"
"Waxworks"
"Sweets to the Sweet"
"The Cloak"
"The House That Dripped Blood" kuvattiin Englannin Hertfordshiressa, Surreyn Weybridgessa ja Sheppertonissa ja Lontoossa 500 000 dollarin budjetilla. Elokuvan kuvaukset alkoivat 29. kesäkuuta 1970 ja päättyivät 28. heinäkuuta 1970.


title: The House That Dripped Blood

text: Vincent Pricelle tarjottiin ensimmäisenä Paul Hendersonin roolia. Hän piti käsikirjoituksesta, mutta ei voinut ottaa roolia vastaan, koska American International Picturesilla oli hallussaan yksinomainen sopimus Pricen kanssa kauhuelokuvista.


title: The House That Dripped Blood

text: Alun perin ohjaaja Peter Duffell halusi elokuvan nimeksi "Death and the Maiden". Tuottaja Milton Subotsky kuitenkin päätti dramaattisemman "The House That Dripped Blood" elokuvan nimeksi.


title: The House That Dripped Blood

text: Elokuvalla on Rotten Tomatoes -sivustolla 75 prosentin "tuore"-arvosana kahdeksan arvostelun perusteella.


title: The House That Dripped Blood

text: Allmovien arvostelu elokuvasta oli positiivinen. Allmovie kutsui elokuvaa muun muassa "Amicuksen kauhuantologian vankaksi esimerkiksi."


title: Amanda Cajander

text: Mathilda Fredrika Amanda Cajander o.s. "Nygren" (1827–1871) oli Helsingin diakonissalaitoksen johtajatar. Hänen puolisonsa oli vuodesta 1848 sairaalalääkäri Anders Cajander. Jäätyään leskeksi vuonna 1856 hän meni diakonissaksi Pietariin evankeliseen hospitaaliin, ja vuodesta 1867 alkaen hän oli Helsingin diakonissalaitoksen ensimmäinen johtaja.


title: Fiat G.91

text: Fiat G.91 on italialaista alkuperää oleva suihkuhävittäjä, jota käytettiin moniin eri tarkoituksiin. Konetyypin pääsuunnittelijana toimi Giuseppe Gabrielli. Tämä monitoimihävittäjä soveltui rynnäköintiin, lentäjien koulutukseen harjoitushävittäjänä, sekä taktiseen tiedusteluun ja pommittamiseen. Koneen suorana esikuvana oli North American F-86 Sabre. Ensilento tapahtui 9. elokuuta 1956; prototyyppikone tuhoutui koelentojen alkuvaiheessa 26. helmikuuta 1957. Onnettomuuden vuoksi Ranska kieltäytyi konetyypin hankinnasta.


title: Fiat G.91

text: Vuonna 1953 Theodore von Karmanin johtama Liittoutuneiden Euroopan päämajan () alainen ilmailun kehittämisen ja valmistuksen neuvoa-antava komitea () esitti kilpailuttamista kehitettäessä Nato maille kevyt rynnäkköhävittäjä () NMBR-1. Esityksen taustalla oli vuoden 1952 Naton suunnittelukokous, jossa päätettiin uudelleen organisoida jäsenmaiden ilmavoimat. Toisen maailmansodan päätyttyä ja Korean sodan kokemusten valossa ja tehtyjen tutkimusten seurauksena Nato asetti uudet vaatimukset lähitukikoneille. Uuden toimintamallin mukaisesti lähituen tulee toimia etulinjan lähikentillä, mikä vähentää tehtävien välistä aikaa.


title: Fiat G.91

text: Tehtävään tarvittiin yksinkertainen ja edullinen lentokone, jota voitaisiin valmistaa suuria määriä. Siten vuonna 1953 AGARD loi vaatimukset uudelle koneelle LWSF-NMBR:lle ja esitteli ne tärkeimmille eurooppalaisille lentokonevalmistajille. Vaatimuksina olivat 2 200 kilogramman tyhjäpaino ja 4 700 kilogramman lentoonlähtöpaino. Toimintasäteen tuli olla 280 kilometriä ja toiminta-ajan kohteessa 10 minuuttia. Koneen nopeuden tuli olla 0,95 Mach. Koneen tuli kyetä nousemaan ilmaan 1 100 metrin nurmi- tai maantiekentältä ja ylittää kentän päässä oleva 15 metrin este. Lisäksi määriteltiin liikehtimiskykyä, järjestelmät ja kiinteäksi aseistukseksi neljä 12,7 millimetrin Browning-konekivääriä tai kaksi 20-30 millimetrin tykkiä. Ulkoisissa ripustimissa piti kyetä kuljettamaan pommeja, raketteja sekä erilaisia podeja. Koneessa tuli olla panssaroitu ohjaamo ja polttoainetankit ja sen tuli kyetä hyökkäämään panssarivaunuja, joukkoja, lentokenttiä ja polttoainevarikkoja vastaan, minkä lisäksi sen tuli tarvittaessa kyetä torjua merimaaleja ja junia. Operatiivisten vaatimusten lisäksi koneen tuli olla helposti huollettava, tankattava ja aseistettava ilman erillisiä rakennelmia. AGARD esitti käytettäväksi voimanlähteeksi Bristol Siddeley Orpheus -turbojettiä.


title: Fiat G.91

text: Vuonna 1954 tehtävään määrätty lautakunta vastaanotti esitykset kymmeneltä eurooppalaiselta valmistajalta ja 3. kesäkuuta 1955 kolme esitystä valittiin, kaksi ranskalaista Breguet Br.1001 Taon ja Dassault Étendard VI sekä italialaisen Fiatin G.91. Nato tilasi kustakin kolme prototyyppiä, jotka pääosin rahoitti Yhdysvallat aseiden kehittämisohjelmansa ) kautta. Ranskan ja Italian hallitukset maksoivat kumpikin 25 prosenttia kuluista.


title: Fiat G.91

text: Suihkumoottori oli brittiläisvalmisteinen Bristol Orpheus 803, jota Fiat valmisti lisenssillä. Moottorin teho oli 5 000 paunaa eli 2 268 kg. Pääasiallisesta konetta käytettiin 1960- ja 1970-luvuilla. Lentäjät luonnehtivat konetta helpoksi lennettäväksi. Fiat G.91:n huippunopeus oli muunnoksesta riippumatta 1 075 km/h ja toiminnallinen lakikorkeus 13 100 metriä.


title: Fiat G.91

text: Ampuma-aseistuksena on koneen runkoon ohjaamon kohdalle sijoitettuna G.91R -mallissa neljä 12,7 mm konekivääriä, G.91T -harjoituskoneessa painon vähentämiseksi vain kaksi konekivääriä ja Luftwaffen G.91R/3 -tyypissä kaksi 30 mm DEFA -konetykkiä. Siipiripustimiin voi kiinnittää sekä raketteja, pommeja ja ohjuksia, että lisäpolttoainesäiliöt ja tiedustelukamerat. Konetyyppi lienee ensimmäinen Euroopassa suunniteltu sekä valmistettu, joka kykeni taktillisiin ydinpommituksiin.


title: Fiat G.91

text: Konetyyppiä käytti kolme Euroopan maata: Italian ohella Saksa, joka valmisti konetyyppiä myös itsenäisesti, ja Portugali. Sotilasilmailun historiassa, tyypin merkitys näkyy sen ollessa ensimmäinen käytännössä yhteis-eurooppalainen sotilaslentokone. Omana aikakautenaan, niin kutsuttuna yleis-länsieurooppalaisena torjuntahävittäjänä toimi Lockheed F-104 Starfighter. Sen hidaslento-ominaisuudet olivat vaativat, ja konetyyppi vaati uhrejakin. Siksi tarvittiin kohtalaisen nopeata harjoitushävittäjää edeltävänä koulutusvaiheena.


title: Fiat G.91

text: Konetyypin viimeinen käyttäjämaa, Portugali poisti ne palveluskäytöstä vuonna 1993.


title: Eurocup Formula Renault 2.0 -kausi 2000

text: Eurocup Formula Renault 2.0 kausi 2000 oli sarjan kymmenes kausi. Sarjan mestaruuden voitti brasilialainen Felipe Massa. Toiseksi sijoittui hollantilainen Charles Zwolsman ja kolmanneksi italialainen Matteo Grassotto.


title: Marko Hovi

text: Marko Hovi (s. 1974 Hamina) on suomalainen pesäpallon pelinjohtaja ja entinen pesäpalloilija.


title: Marko Hovi

text: Hovi pelasi urallaan 15 kautta Superpesiksessä Hyvinkään Tahkon ja kasvattajaseuransa Kouvolan Pallonlyöjien joukkueissa. Otteluita hän pelasi vuonna 2006 päättyneellä urallaan yhteensä 411. Sillä hän oli vuonna 2011 kaikkien aikojen tilastossa sijalla 19. Kaikkien aikojen etenijätilastossa Hovi oli ennen kauden 2014 alkua sijalla 11.


title: Marko Hovi

text: Hovi voitti Superpesiksen etenijäkuninkuuden kaudella 1999. Hän saavutti urallaan neljä SM-hopeaa ja yhden SM-pronssin. Itä–Länsi-otteluita hänelle kertyi seitsemän vuosina 1995, 1997–1999 ja 2000–2002. Uransa loppupuolella Hovi kärsi loukkaantumisista.


title: Marko Hovi

text: Pelaajauransa jälkeen Hovi on toiminut pelinjohtajana ja valmentajana. Viinijärven Urheilijoiden naisten superpesisjoukkueen pelinjohtajana sekä Joensuun Mailan ja ViUn urheilutoimenjohtajana hän oli vuodet 2010–2012, minkä jälkeen Hovi siirtyi Porin Pesäkarhujen pelinjohtajaksi. Kaudella 2013 Hovin johtaman joukkueen tavoite oli mestaruus, mutta Pesäkarhut jäi hopealle. Hän on toiminut myös Kouvolan Pallonlyöjien toiminnanjohtajana vuosina 2004–2007.


title: Marko Hovi

text: Kaudesta 2014 asti Hovi on toiminut Haminassa pelinjohtajana. 2014 vuonna hän ei valmentanut mitään aikuistason joukkuetta, mutta kaudelle 2015 hän tuli viuhkaan Haminan miesten ykköspesiksen joukkueelle.


title: Cajan

text: Cajan -nimisiä henkilöitä:


title: Gordy

text: Gordy on yhdysvaltalainen lastenelokuva vuodelta 1995. Elokuvan on ohjannut Mark Lewis. Elokuvan pääosissa ovat Doug Stone, Tom Lester, ja Kristy Young.


title: John Somers-Smith

text: John Robert Somers-Smith (15. joulukuuta 1887 Walton-on-Thames – 1. heinäkuuta 1916 Gommecourt, Ranska) oli brittiläinen soutaja ja olympiavoittaja. Hänen seuransa oli Leander Club, jonka kotipaikka oli Henley-on-Thames.


title: John Somers-Smith

text: Somers-Smith opiskeli Etonissa ja Magdalen Collegessa jatkaen sukunsa vahvoja urheiluperinteitä molemmissa laitoksissa. Hänen isänsä, joka myös opiskeli Etonissa, oli keskimatkojen juoksija ja veli Richard sousi kahdesti Oxfordin yliopiston joukkueessa The Boat Race -kisassa.


title: John Somers-Smith

text: Somers-Smithin uran paras soutusaavutus oli perämiehettömien nelikkojen olympiakulta Lontoossa 1908, jonka lisäksi hän voitti seuransa kanssa Grand Challenge Cupin vuosina 1910 ja 1911. Somers-Smith palkittiin Military Cross -kunniamerkillä 1916 ja hän kaatui ensimmäisessä maailmansodassa vuoden ja päivän verran myöhemmin kuin veljensä.


title: Ivan Telegin

text: Ivan Aleksejevitš Telegin (; s. 28. helmikuuta 1992 Novokuznetsk, Venäjä) on venäläinen jääkiekkoilija, joka pelaa KHL-joukkue TsSKA Moskovassa.


title: Ivan Telegin

text: Telegin on Metallurg Novokuznetskin kasvatti. Hän pelasi sen kakkosjoukkueessa miesten pelejä Venäjän kolmanneksi korkeimmalla sarjatasolla Pervaja Ligassa kaudella 2008–2009. OHL-joukkue Saginaw Spirit varasi Teleginin 42. pelaajana . Ensimmäisellä OHL-kaudellaan 2009–2010 hän teki Spiritissä runkosarjassa 44 tehopistettä. Telegin oli 26 osumallaan joukkueen toiseksi paras maalintekijä Jordan Skellettiin ja Jordan Szwarzin kanssa. Hänet valittiin kauden päätteeksi OHL:n tulokkaiden tähdistökentälliseen. Atlanta Thrashers varasi Teleginin neljännellä kierroksella 101. pelaajana .


title: Ivan Telegin

text: Kaudella 2010–2011 Telegin oli Spiritin paras syöttäjä ja neljänneksi paras pistemies runkosarjassa. Kesäkuussa 2011 hänet kaupattiin Barrie Coltsiin vaihdossa toisen, kolmannen ja seitsemännen kierroksen varausvuoroihin OHL:n varaustilaisuuteen 2013. Kaudeksi 2011–2012 Atlanta Thrashers myytiin Winnipegiin, jossa se otti takaisin aiemman NHL-joukkueensa Jetsin nimen. Telegin teki heinäkuussa 2011 kolmivuotisen tulokassopimuksen joukkueen kanssa. Hänet palautettiin syksyn 2011 harjoitusleirin jälkeen takaisin OHL:ään. Kaudella 2011–2012 Telegin oli tehoilla 35+29=64 Coltsin toiseksi paras maalintekijä ja kolmanneksi paras pistemies. Kevään 2012 pudotuspeleissä hän oli tehoilla 5+9=14 joukkueen paras pistemies ja syöttäjä. Telegin jakoi myös Coltsin sisäisen maalipörssin voiton Mark Scheifelen kanssa.


title: Ivan Telegin

text: Kaudeksi 2012–2013 Telegin siirtyi Jetsin organisaatioon. Hänet siirrettiin harjoitusleirin päätteeksi sen farmijoukkue St. John's IceCapsiin, AHL:ään.


title: Ivan Telegin

text: Telegin oli voittamassa olympiakultaa venäläisten olympiaurheilijoiden joukkueessa 2018. Venäjän maajoukkueessa hän on voittanut MM-pronssia 2016 ja 2017. Venäjää alle 20-vuotiaiden MM-kilpailuissa vuosina 2010 ja 2012, joista jälkimmäinen turnaus päättyi hopeaan. Hän pelasi myös alle 17-vuotiaiden World Hockey Challengessa vuonna 2009.


title: Johan Cajanus

text: Johan Andreae (Juhana) Cajanus vanhempi (19. joulukuuta 1626 Paltamo – 13. toukokuuta 1703 Paltamo) oli Paltamon kirkkoherra ja suomalaisen kansanperinteen tallentaja. Cajanus oli ankaran kirkkokurin ylläpitäjä ja häntä kutsuttiin sen vuoksi Kainuun kansan keskuudessa "Lylyhampaaksi". Cajanus käytti ensimmäisenä "Kainuu" nimeä nykyisestä Kainuun maakunnasta vuonna 1663 kirjoittamassaan Paltamon pitäjänkertomuksessa.


title: Johan Cajanus

text: Cajanuksen vanhemmat olivat Kajaanin vapaaherrakunnan vouti Anders Eriksson (k. 1657) ja Agneta Mattsdotter. Hän kävi Oulun pedagogiota ja pääsi ylioppilaaksi Uppsalassa 1642. Cajanus vihittiin papiksi Turun hiippakunnassa vuonna 1648.


title: Johan Cajanus

text: Cajanus toimi synnyinpitäjässään Paltamossa ensin pitäjänapulaisena, sitten vuodesta 1651 kappalaisena ja viimein vuodesta 1660 alkaen kirkkoherrana. Cajanus sai rovastin arvon vuonna 1665. Lisäksi hän oli saarnaajana pappeinkokouksessa Oulussa vuonna 1670 sekä toimi lääninrovastina ja valtiopäivämiehenä vuoden 1672 valtiopäivillä. Hänen aikanaan seurakunnassa noudatettiin vielä monia pakanallisia tapoja, joita hän pyrki kitkemään. Cajanus hävitti muun muassa pyhiä puita että muita pakanauskonnon uhripaikkoja. "Åbo Tidningar" julkaisi vuonna 1777 hänen kirjoituksensa vuodelta 1883 Paltamon seurakunnan kirkollisista oloista ("Om Paldamo").


title: Johan Cajanus

text: Cajanus oli naimisissa 1649–1650 Kristina Samuelsdotter Paldaniuksen (k. 1650) kanssa, 1652–1668 Anna Johansdotter Mathesiuksen (k. 1668) ja 1669–1692 Elisabet Gustafsdotter Wittingin (k. 1692) kanssa tämän toisessa avioliitossa. Hänen poikiansa toisesta avioliitosta olivat Turun akatemian ylimääräinen filosofian professori Johan Cajanus (1655–1681) sekä Paltamon ja Kemiön kirkkoherra Erik Cajanus (1658–1723). Johan Cajanuksen veli oli Sotkamon kirkkoherra Erik Cajanus vanhempi (1628–1691).


title: Werner Cajanus

text: Karl Werner Cajanus (1878–1919) oli suomalainen metsätieteilijä. Hän väitteli filosofian tohtoriksi 1914 ja hoiti Helsingin yliopistossa metsän arvioinnin professorin virkaan kuuluvaa opetusta vuosina 1909–1918. Sen jälkeen hän oli 1918–1919 Tukholmassa lähetystösihteerinä ja Kööpenhaminan lähetystössä asianhoitajana.


title: 30 Golden Greats

text: 30 Golden Greats on Hurriganesin kokoelma-albumi, joka julkaistiin 14. helmikuuta 2011. Se on myynyt Musiikkituottajien tilaston mukaan 25 486 kappaletta. Levylle myönnettiin kultalevy vuonna 2011, ja sen kannessa on yksi "Roadrunner"-levyn kuvaussession kuvista.


title: Einar Candolin

text: Einar Fredrik Napoleon Candolin (5. tammikuuta 1869 Ullava – 10. maaliskuuta 1957 Lohja) oli suomalainen teologi, Turun suomalaisen lyseon rehtori 1910–1920, Turun tuomiorovasti 1920–1935, Turun kaupunginvaltuuston puheenjohtaja 1918–1933 ja Lohjan kirkkoherra 1935–1950.


title: Einar Candolin

text: Einar Candolinin vanhemmat olivat lääninrovasti Anders Adrian Candolin ja Fredrika Mathilda Ervast ja puoliso vuodesta 1903 Aino Julia Gummerus. Pappi ja nuorsuomalainen aktiivi Artur Candolin oli hänen veljensä. Einar Candolin tuli ylioppilaaksi Suomalaisesta normaalilyseosta 1888, filosofian maisteriksi hän valmistui 1890 ja teologian kandidaatiksi 1898. Candolin vihittiin papiksi 1899. Hän toimi opettajana vuodesta 1890, ennen Turkua Helsingissä ja Kuopiossa. Candolin julkaisi teologisia ja raamatunhistoriallisia tekstejä ja työskenteli vuoden ajan "Turun Sanomien" toimituksessa.


title: Einar Candolin

text: Vuoden 1935 arkkipiispanvaalissa Candolin oli ensimmäisellä vaalisijalla, mutta valituksi tuli toiselta sijalta Erkki Kaila.


title: Marek Saganowski

text: Marek Saganowski (s. 31. lokakuuta 1978 Łódź) on puolalainen jalkapalloilija, joka edustaa tällä hetkellä puolalaista KP Legia Varsovaa. Hänen pelipaikkansa on hyökkääjä. Saganowski on pelannut Puolan lisäksi myös Portugalissa, Hollannissa, Saksassa, Ranskassa, Englannissa, Tanskassa ja Kreikassa.


title: Knut Cannelin

text: Knut Leopold Cannelin (7. elokuuta 1860 Pietarsaari – 9. tammikuuta 1938 Helsinki) oli suomalainen filosofian tohtori, kielitieteilijä, sanakirjojen tekijä ja lyseon lehtori.


title: Knut Cannelin

text: Cannelinin vanhemmat olivat rovasti Gustaf Cannelin ja Emma Augusta Girsén. Hän pääsi ylioppilaaksi Vaasan lyseosta 1880 ja valmistui Helsingin yliopistosta filosofian kandidaatiksi 1884, maisteriksi 1886, lisensiaatiksi 1888 ja tohtoriksi 1890. Cannelin oli Joensuun lyseossa lehtorina ja rehtorina 1889–1908 ja sitten Helsingin suomalaisessa lyseossa rehtorina ja suomen ja ruotsin kielen sekä myöhemmin suomen ja latinan kielen lehtorina vuosina 1908–1930. Hänelle myönnettiin vuonna 1930 professorin arvonimi.


title: Knut Cannelin

text: Cannelin toimitti useita ruotsalais-suomalaisia ja suomalais-ruotsalaisia sanakirjoja. Ensimmäisen sanakirjansa hän julkaisi jo vuonna 1889 WSOY:n kustantamana. Merkittäviä Cannelnin sanakirjoja olivat vuonna 1904 ilmestynyt "Ruotsalais-suomalainen sanakirja" ja vuonna 1908 ilmestynyt "Suomalais-ruotsalainen sanakirja". Molemmista ilmestyi useita ajan tasalle saatettuja painoksia ja lisäksi erityiset koulupainokset. Cannelinin kuoltua hänen poikansa filosofian maisteri Aulis Cannelin (1896–1960) toimitti useita uudistettuja painoksia isänsä sanakirjoista.


title: Knut Cannelin

text: Kirjastoneuvos Helle Kannila oli Knut Cannelinin veljentytär. Suomen Pankin pääjohtaja Klaus Waris oli taas Knut Cannelinin tyttären Katri Maria Cannelinin (1891–1973) poika.


title: Pinsiön kirkko

text: Pinsiön kirkko on vuonna 1950 valmistunut hirsinen kirkkorakennus Pinsiössä Nokialla. Ompeluseurassa vuonna 1930 esitetty ajatus omasta kyläkirkosta johti Rukoushuoneyhdistyksen perustamiseen ja lopulta kirkon valmistumiseen joulukuussa vuonna 1950. Pyhättö kärsi vaurioita tulipalossa vuonna 2000, se otettiin korjattuna uudelleen käyttöön seuraavana vuonna.


title: Pinsiön kirkko

text: Pinsiön kirkossa ei ole ollut kellotapulia, mutta hanke on vireillä, kellotapuli toteutetaan kyläläisten vapaaehtoisin voimin. Tapulin rakennuslupa saatu vuoden 2011 lopulla. Kirkonkello on hankittu Kaavilta Juutilan valimosta. Tapulin perustukset on tarkoitus rakentaa vuoden 2012 aikana.


title: Murhan anatomia

text: Murhan anatomia () on vuonna 1975 julkaistu Sidney Hayersin ohjaama brittiläinen psykologinen rikostrillerielokuva, jonka pääosissa ovat Christopher Lee, Jon Finch ja Judy Geeson.


title: Murhan anatomia

text: Ivan Goff, Philip Levene ja Ben Roberts laativat käsikirjoituksen. Tuottajana toimi Peter Miller. Vaikka "Murhan anatomia" kuvattiin alun perin televisioelokuvaksi, elokuva sai muutamia teatterinäytöksiä. Elokuva kuvattiin Bristolissa.


title: Murhan anatomia

text: "Murhan anatomia" julkaistiin DVD:lle 12. kesäkuuta vuonna 2007.


title: Murhan anatomia

text: Psykiatri suunnittelee vaimonsa murhaa, jotta tämä voisi olla rakastajattarensa kanssa. Vaimo kuitenkin ehtii kadota salaperäisesti ennen kuin aviomies ehti toteuttaa suunnitelmaansa...


title: Bilbaon metro

text: Bilbaon metro on CTB:n ylläpitämä metrojärjestelmä pohjoisessa Espanjassa Bilbaon suurkaupunkialueella. Järjestelmä koostuu kahdesta Nerviónjoen molemmin puolin kulkevasta linjasta, jotka yhdistyvät Bilbaon keskustassa. Ensimmäinen linja kulkee Plentzian ja Etxebarrin ja toinen Santurtzin ja Basaurin kuntien välillä. Linjat muodostavat Y-kirjaimen muotoisen kuvion. Verkoston asemat on suunnitellut Norman Foster.


title: Bilbaon metro

text: Metrojärjestelmässä käytetään CAF:n valmistamia junatyyppejä UT-500, UT-600 ja UT-550.


title: Bilbaon metro

text: Bilbaon metroa ehdotettiin jo 1920-luvulla, mutta taloudelliset ongelmat pysäyttivät projektin. Vuonna 1987 metroverkon rakennussuunnitelmat hyväksyttiin.


title: Bilbaon metro

text: Metrojärjestelmä vihittiin vuonna 1995, kun metrorakennuksen ensimmäinen vaihe oli valmis. Tuolloin linja 1 kulki asemien Casco Viejo ja Plentzia välillä ja reitti sisälsi 23 asemaa. Linjaan yhdistyi neljä muuta linjaa vuonna 1997. Linja 2 avattiin vuonna 2002.


title: Bilbaon metro

text: Linja 3:n rakennustyöt aloitettiin vuonna 2009 ja se avattanee 2013. Lisäksi metrojärjestelmään on suunnitteilla muitakin linjoja.


title: Live in Hamina 1973

text: Live In Hamina 1973 on Hurriganesin live-albumi, joka julkaistiin vuonna 2011. Suurin osa levyn kappaleista on äänitetty Haminan työväentalolla maaliskuun 21. päivänä 1973. Äänittäjänä toimi Måns Groundstroem. Aänitys tehtiin 2-raita Revox-nauhurilla, ja miksaus kahdelle raidalle tehtiin suoraan keikkatilanteessa. Kuusikanavaisen mikserin kanavat oli jaettu seuraavasti:Levyn on miksannut Risto Hemmi ja masteroinnin on tehnyt Pauli Saastamoinen Finnvox-studioilla kesäkuussa 2011. Levystä julkaisiin myös LP-versio vuonna 2012.


title: Yritysmarkkinointi

text: Yritysmarkkinointi (tai yritykseltä-yritykselle-markkinointi, , b-to-b-markkinointi, B2B-markkinointi) tarkoittaa ammattikäyttöön tarkoitettujen tuotteiden tai palveluiden eli "investointi-" tai "tuotantohyödykkeiden" markkinointia yritysten ostopäättäjille. Yritysmarkkinointi erotetaan yksityisille kotitalouksille ja henkilöille eli kuluttajille suunnatusta kulutushyödykkeiden markkinoinnista (, b-to-c, B2C) koska yrityksissä ostoprosessi ja hankintojen päätöksenteko poikkeaa monelta osin kotitalouksien hankintapäätöksistä. Erotukseksi kuluttajille suunnatusta vähittäiskaupasta esimerkiksi Kesko käyttää tästä kaupan alasta nimitystä "ammattiasiakaskauppa".


title: Yritysmarkkinointi

text: Myös kulutushyödykkeiden jakelutiessä kuluttajamyyntiä edeltäviä vaiheita, kuten puhelinvalmistajan kohdistamia markkinointitoimenpiteitä elektroniikan tukkuportaaseen, kutsutaan yritysmarkkinoinniksi, koska se kohdistuu tukkuyritykseen eikä loppukäyttäjään. Niinpä yritysmarkkinointi on kuluttajamarkkinointia laajempaa liiketoimintaa, koska jokaisen kulutushyödykkeenkin valmistusketjussa esiintyy monia yritysten välisiä liikesuhteita. Valmistaja hankkii tuotteen raaka-aineet monelta eri yritykseltä, teettää ehkä koko tuotannon tai osan siitä alihankintayrityksissä, tarvitsee toimintansa ylläpitämiseksi pankkien, vakuutusyritysten, kuljetusyritysten, tukkuliikkeiden, vähittäiskauppojen jne. palveluja. Kaikkien näiden yritysten välisten liiketoiminnan vaiheiden jälkeen vasta tuotteen myynti lopulliselle kuluttajalle on kuluttajamarkkinointia.


title: Yritysmarkkinointi

text: Moni kulutushyödykkeeksi mielletty tuote on myös yritysmarkkinoinnin piiriin kuuluva tuotantohyödyke silloin, kun ostajana on kotitalouden sijasta yritys. Esimerkiksi wc-paperin markkinointi suurina erinä hotelliketjuille on yritysmarkkinointia.


title: Yritysmarkkinointi

text: Työssään hankintapäätöksiä tekevä ammattiostaja tekee päätöksiään eri tavoin kuin yksityinen kuluttaja, eikä useinkaan yksin vaan osana työryhmää. Mitä suurempi hankinta yrityksessä on kyseessä – vaikkapa uusi paperikone – sitä useampia henkilöitä päätöksen valmisteluun ja tekemiseen osallistuu ja sitä pidempi ostopäätösprosessi on.


title: Yritysmarkkinointi

text: Philip Kotler jakaa tuotantohyödykkeiden ostajat roolinsa mukaan viiteen ryhmään, joista henkilö voi kuulua useampaankin eri hankinnoissa ja hankintaprosessien eri vaiheissa:Yritykseen tehtävän hankinnan ostoprosessi on järkiperäisempi kuin kulutushyödykkeen hankinta. Siinä missä kuluttaja poimii marketista wc-paperipaketin enempiä ajattelematta, hotelliketjun ostaja määrittelee varsin tarkasti wc-paperin tekniset ja laadulliset ominaisuudet ja kilpailuttaa sitten useita paperitoimittajia pyytämällä heiltä tarjouksia tällaisista paperilaaduista.


title: Yritysmarkkinointi

text: Yritykset pyrkivät usein pitkäaikaisiin ja isoihin toimitussopimuksiin tavarantoimittajiensa ja yrityspalveluiden tarjoajien kanssa. Hotelliketju pyrkiikin itse asiassa wc-paperin ison kertatilauksen sijasta kaikkien sen toiminnassa tarvittavien pehmopaperien – wc-paperit, keittiöpyyhkeet, käsipyyhkeet, laudeliinat jne. – pitkäaikaiseen toimitussopimukseen yhden tavarantoimittajan kanssa. Näin yritysmarkkinoinnissa asiakassuhteet muodostuvat pidemmiksi ja asiakasuskollisuus samalla paremmaksi kuin kuluttajamarkkinoinnissa. Tavarantoimittajan vaihtamiseen sisältyy sitä suurempia riskejä, mitä merkittävämpi asema tuotteella on yrityksen oman tuotteen laadun ja tuotemerkin mielikuvan ylläpitämisessä.


title: Yritysmarkkinointi

text: Yritysmarkkinoinnissa kohderyhmä on yleensä paljon pienempi kuin kuluttajamarkkinoinnissa. Miljoonille kuluttajille wc-paperia mainostetaan tehokkaimmin esimerkiksi televisiossa, kun taas hotelliketjujen pehmopaperiostoksista vastaavia henkilöitä on koko Suomessa ehkä vain muutamia kymmeniä, jotka kaikki voidaan tavoittaa kohtuullisin kustannuksin jopa henkilökohtaisella myyntityöllä. Hieman suuremmat, muutamien tuhansien henkilöiden kohderyhmät, kuten yksittäisten perhehotellien hankinnoista vastaavat, voidaan tavoittaa esimerkiksi ilmoittelulla hotelli- ja ravintola-alan ammattilehdissä.


title: Yritysmarkkinointi

text: Yritysmarkkinoinnissa käytetään usein asiakasta kouluttavia markkinointikeinoja kuten sisältömarkkinointia (blogeja, e-kirjoja, tutkimuksia jne.) tapahtumia, messuja, webinaareja ja muita markkinointikeinoja, joilla voidaan vaikuttaa suoraan koko päätöksentekoyksikköön. Yritysmarkkinoinnissa päätöksentekoyksikkö voi olla laaja ja usein päätöksen aikaansaaminen vaatii kaikkien päättäjien vakuuttamista. Oikeiden markkinointikeinojen valinta perustuu pitkälti yrityksen tuotteeseen tai palveluun. Mikäli palvelu on heikosti tuotteistettua ja räätälöitävää asiantuntijapalvelua tulee asiakasta kouluttaa sisältömarkkinoinnin keinoin, jotta asiakas ymmärtää mitä on ostamassa. Toisaalta, jos tuote tai palvelu on hyvin tuotteistettu ja helposti ymmärrettävissä on mahdollista markkinoida myös vahvasti mediamarkkinoinnin eli mainonnan keinoja käyttäen.


title: Bengt Carlson

text: Bengt Ivar Carlson (26. huhtikuuta 1890 Tammisaari – 21. syyskuuta 1953 Helsinki) oli suomalainen säveltäjä ja kuoronjohtaja.


title: Bengt Carlson

text: Carlsonin vanhemmat olivat Edvard Carlson ja Augusta Lundholm. Hänen ensimmäinen puolisonsa 1914-1928 oli Anna Malmberg ja toinen vuodesta 1929 Saga Wilhelmina Stenius. Carlson pääsi ylioppilaaksi 1909, opiskeli Helsingin musiikkiopistossa 1900-1913 ja teki opintomatkan Pariisiin 193-1914. Hän oli Helsingin kaupunginorkesterissa alttoviulisti 1914–1923 ja toimi Helsingin musiikkiopiston opettajana vuodesta 1916. Carlson johti Akademiska Sångföreningeniä 1920–1946, Svenska Oratorieföreningeniä vuodesta 1921 ja mieskuoro Muntra Musikanteria 1923–1950. Hänelle myönnettiin professorin arvonimi 1948. Sävellyskonsertit Carlson piti Helsingissä 1913 ja 1930.


title: Bengt Carlson

text: Carlsonin sävellystuotantoon kuuluu muun muassa kamarimusiikkia, promootiokantaatti "Templet", Helsingin 400-vuotisjuhlahymni sekä kuorolauluja:


title: Sune Carlsson

text: Sune Gottfrid Carlsson (10. helmikuuta 1892 Yläne – 24. heinäkuuta 1966 Turku) oli suomalainen säveltäjä ja urkutaiteilija. Hänen sävellyksiinsä kuuluu muun muassa ooppera, kantaatteja ja muita vokaaliteoksia sekä urkusävellyksiä.


title: Sune Carlsson

text: Carlssonin vanhemmat olivat kanttori-urkuri Karl Wilhelm Carlsson ja Mimmi Grönros. Hän kävi Turun kanttori-urkurikoulua 1911 ja opiskeli Helsingin musiikkiopistossa, josta hän sai urkudiplomin 1919. Leipzigin konservatoriossa Carlsson opiskeli 1923-1924. Hän toimi vt. urkurina useassa eri seurakunnassa, sitten 1916-1937 Hangossa ja vuodesta 1938 Turun ruotsalaisen ja saksalaisen seurakunnan urkurina. Turun kirkkomusiikkiopiston opettaja Carlsson oli vuodesta 1938. Hän oli Hangon ruotsinkielisen kirkkokuoron perustaja ja toimi sen johtajana 1916-1936. Hänellä oli myös oman alansa luottamustehtäviä yhdistyksissä ja järjestöissä. Carlsson piti sävellyskonsertin Hangossa 1928 ja esiintyi paitsi urkurina, myös pianistina. Hän järjesti kolmisensataa sävelhartaushetkeä..


title: Sune Carlsson

text: Carlssonin sävellyksiä ovat muun muassa seuraavat:


title: Murder Story

text: Murder Story on vuonna 1989 julkaistu Eddie Arnon ja Markus Innocentin ohjaama ja käsikirjoittama brittiläis-alankomaalainen rikostrilleri, jonka pääosissa ovat Christopher Lee, Bruce Boa, Alexis Denisof ja Stacia Burton. "Murder Story" kuvattiin Alankomaissa.


title: Murder Story

text: "Murder Story" sai ensi-iltansa 21. syyskuuta vuonna 1989 Yhdysvalloissa. "Murder Story" on julkaistu videolle ja DVD:lle.


title: Oranssi Pazuzu

text: Oranssi Pazuzu on suomalainen psykedeelistä black metalia soittava yhtye. Se on perustettu vuonna 2007.


title: Oranssi Pazuzu

text: Yhtyeen nimessä oranssi viittaa kosmiseen energiaan sekä alkuräjähdyksen ensimmäisten valonsäteiden väriin, kun taas Pazuzu on myyttinen tuulen demoni.


title: Júzcar

text: Júzcar on pieni vuoristokunta Espanjan Andalusiassa sijaitsevassa Málagan maakunnassa. Kunta tuli tunnetuksi siitä, kun kaikki sen talot maalattiin sinisiksi osana Smurffit-elokuvan maailmanlaajuista mainoskampanjaa vuonna 2011. Júzcarin piti olla smurffikylänä yhden vuoden, mutta lisääntyneet turistimäärät ja smurffit-tuotteiden myynnin työllistävä vaikutus saivat aikaan sen, että 80% kyläläisistä halusi kansanäänestyksessä pitää Júzcarin toistaiseksi sinisenä.


title: Daljärvi

text: Daljärvi on järvi Srinagarin kaupungin lähistöllä Jammun ja Kashmirin osavaltiossa Pohjois-Intiassa.


title: Suomensuojelija

text: Suomensuojelija. Ohjekirja kielen pelastamiseen on Lari Kotilaisen vuonna 2009 ilmestynyt kirja suomen kielestä ja sen tulevaisuudesta. Teoksen kustansi WSOY. Kotilaisen mukaan kukoistava kieli on sellainen jota käytetään kaikkialla, joka elää ajan mukana ja jota osataan ja arvostetaan. Ratkaisevaa on, mitä kielen puhujat itse tekevät. ”Suomea puhuivat ihmiset voivat tuhota suomen kielen – unohtamalla sen ja jättämällä sen tuuliajolle.” Kotilainen esittää seitsemän ohjetta, joiden avulla suomesta voidaan tehdä entistä menestyksekkäämpi kieli.


title: Suomensuojelija

text: Suomen kielen eräs mahdollinen tulevaisuuskuva on kielen kuoleminen sadan vuoden sisällä. Todennäköisempi vaihtoehto voi olla, että suomesta tulee ensisijainen käyttökieli vain ihmisten vapaa-ajalla. Kielen sanastoa ei kehitetä ja kielen ilmaisumahdollisuudet ovat vain osittaisessa käytössä. ”Suomen kieli on keskellä taistelua elintilasta jo nyt.” Kotilainen toteaa, että kielellä ei ole vain välinearvoa. Jokaisessa kielessä asuu kokonainen kulttuuri. Kieli voi olla jopa itseisarvo, ihmiset asuvat kielessään.


title: Suomensuojelija

text: Suomen kielellä on enemmän kuin tarpeeksi puhujia, jotta koko yhteiskunta voi toimia tällä kielellä. Suurimmalla osalla maailman kielistä tällainen ei ole mahdollista. Siksi ”suomen kieltä tulee voida käyttää ei vain useimpiin vaan kaikkiin mahdollisiin tehtäviin”. Jotta kieli olisi ilmaisuvoimainen, sitä on pidettävä ajan tasalla. Tekniikan, tieteen, yhteiskunnan ja kulttuurin ilmiöistä ei voi puhua vanhentuneella sanastolla. Kieli voi menestyä vain muuttumalla. Uuden nasevan sanan, sanonnan tai uuden merkityksen vanhalle sanalle voi keksiä jokainen kielen käyttäjä. Parhaimmilla oivalluksilla on mahdollisuus levitä ja vakiintua.


title: Suomensuojelija

text: Kansalaisten kielitaito on myös yhteydessä poliittisiin päätöksiin. Äidinkielen osaamisen taso ylioppilaskirjoituksissa romahti, kun äidinkielen tunteja vähennettiin kouluissa 1990-luvun alussa. Taustalla voi olla, että suomen kielen opetusta ei arvosteta.


title: Suomensuojelija

text: Joustavaa ja monipuolista kieltä puhuessa asiat voivat näyttäytyä uudessa valossa. Esteettistä mielihyvää tuottavaa kieltä puhutaan mielellään. Siksi tarvitaan myös huumorin ja leikittelyn suomen kieltä. Tällaista kieltä on niin kaunokirjallisuudessa kuin arjen puheenparressa. Kielellä leikittely myös kehittää ihmisten kielikykyä ja itse kieltä. Jos osaa käyttää kielen voimavaroja luovasti hyväkseen, saa sanomalleen paremmin huomiota. Tätä kautta myös kielen uutuudet lähtevät leviämään. Kun 1800-luvulla luotiin suomen kieleen nykyaikaisen yhteiskunnan sanastoa, siihen ottivat osaa muutkin kuin kielen ammattilaiset. Uuden sanaston luomisessa on ja on ollut mukana leikillisyys. Esimerkiksi sanat "veikkaus" ja "solmio" keksittiin 1930-luvulla sanakilpailuissa. Mike Pohjola kysyy kirjassaan "Sanaleikkikirja", olisiko Kalevalaa kirjoitettu ilman ”hillitöntä allitteraatioarsenaalia” tai olisiko kirjakieltä ilman Mikael Agricolan ”ehtymätöntä sanaleikittelytyötä”.


title: Suomensuojelija

text: Puhekielen ja murteiden arvonnousu on Kotilaisen mukaan myönteinen ilmiö. Se nostaa kielikeskustelussa esiin jokaisen oman puheenparren. Puheelle tärkeitä ominaisuuksia ovat esimerkiksi joustavuus ja tehokkuus arkisessa keskustelussa. Siksi puhekieli toimii monesti tehokkaammin kuin kirjakieli. Puheen täytyykin olla vapaata ja monimuotoista. Kielen monimuotoisuus on sen rikkaus.


title: Suomensuojelija

text: Kirjakieli on kielimuoto, joka on ymmärrettävä kaikille suomenkielisille tasapuolisesti. Kirjakielen arvostaminen on esimerkiksi sen sääntöjen noudattamista. Kirjakielen ajatuksena on vähentää ymmärrettävyysongelmia. Kirjakieli on luonteeltaan säilyttävää, jotta se pysyisi luonteeltaan yhteisenä ja tasa-arvoisena. Yhteisen kirjakielen säännöt on tunnettava, jotta sitä voi arvostella ja kehittää. Kirjakieli tarjoaa yhteisen kielimuodon, se säilyttää tietoa ja kieltä sekä ohjaa kielen muutosta. Oikein kirjoittamisen ei tarvitse tarkoittaa virheiden kouristuksenomaista pelkäämistä.


title: Suomensuojelija

text: Etenkin yritysmaailma muokkaisi kirjakielen sääntöjä omien halujensa mukaisiksi. ”Omistajana meidän täytyy myös hieman valvoa sitä, miten valtaa kirjakielen asioissa käytetään”. Esimerkiksi Hartwall Areena on tavallisten oikeinkirjoitusten sääntöjen mukaan Hartwall-areena. Kirjakielen normit ovat kansalaisen oikeus, yritysten huomiohakuisuuden edessä ei tarvitse kumartua. Oikeita asuja ovat esimerkiksi Nordea-pankki, HK:n sininen lenkki, If ja Turun energia, ei Nordea Pankki, HK Sininen lenkki, if... tai Turku Energia.


title: Suomensuojelija

text: Kielivirheistä valittaminen ei tehoa virheiden syihin. Tarvitaan opetusta, harjoitusta ja palautetta. Lisäksi monilla inhotuilla ilmiöillä on oma tehtävänsä, jota ei vain huomata. Esimerkiksi puhekielen sana "niinku" viestittää kuulijalle, että seuraava sanottava on oleellista. Puhujalle täytesana antaa mahdollisuuden suunnitella sanomaansa.


title: Suomensuojelija

text: Suomen kielen käyttöä voi tukea esimerkiksi ostamalla suomen kielellä laulavan muusikon levyn tai suomenkielisen kirjan. Kääntäminen suomen kielelle on tärkeää. Suurin osa ihmiskunnan ajattelusta tapahtuu muilla kielillä kuin suomeksi. Jos uusista tärkeistä ajatuksista saavat nauttia vain vieraiden kielten osaajat, suomesta tulee kakkosluokan kieli. Kustantaja Kimmo Pietiläinen on tiivistänyt suomentamisen merkityksen: ”Tehtävänäni on pitää suomi kulttuurikielenä, jotta se ei taantuisi vain kyökkikieleksi.” Jotta hyviä kääntäjiä riittäisi, ammattikunnan edustajien tulee saada riittävää palkkaa. Käännöskirjallisuutta ja kääntäjiä on tuettava.


title: Suomensuojelija

text: 1800-luvulla useat suomalaiset asettivat tavoitteeksi, että Suomessa voisi kouluttautua ja ajaa oikeuksiaan suomen kielellä. Vuosisadan alkupuolella virallinen elämä oli kokonaan ruotsinkielistä. ”Kyökkisuomea” puhuttiin varakkaan väen keittiöissä. Myöhemmin tilanne muuttui. 1900-luvun lopulla tilanne muuttui yllättävän nopeasti. Talous, tiede, populaarikulttuuri ja nykyisin Euroopan unionin laajuinen politiikka näyttävät suomen kielen kannalta uhanalaisilta. Useiden ministeriöiden internet-osoitteet ovat lyhenteitä englannin kielestä, aivan kuin viranomaiset ihailisivat englantia. Tieteen ja liiketoiminnan piirissä suomenkieliset saattavat viestiä toisten suomenkielisten kanssa englanniksi. Kansallisen instituution, Suomen akatemian rahoitusta voi hakea vain englanniksi.


title: Suomensuojelija

text: ”Tilanteeseen on vain yksi ohje: älkää antako periksi!” Asemat on pidettävä, aluemenetyksiin ei kannata suostua. Jokaisella on oikeus saada opetusta omalla äidinkielellä. Yritysten tulee ottaa huomioon suomenkieliset alihankkijat ja asiakkaat. Uutta tietoa on tuotettava suomen kielellä, jotta se olisi tiedekieli. Kansalaisella on oikeus saada erityistietoa omalla kielellään. Suomen kieltä kannattaa käyttää englannin rinnalla aina kun mahdollista.


title: Suomensuojelija

text: Kieli kestää vaikutteet muista kielistä, mistä esimerkkinä on englannin kieli. Suomen kielellä on edellytykset vastaavaan menestykseen, sillä toimivan johdossysteemin ansiosta lainasanat saadaan mukautettua suomen kieleksi.


title: Suomensuojelija

text: Hyvin monet asiat liittyvät suomen kieleen ja sen asemaan. Tavoitteen koolla ei ole merkitystä, oleellista on toiminta. Esimerkiksi euro kirjastoihin on euro suomen kielelle.


title: Emma Mäkinen

text: Emma (Maria Emilia) Mäkinen (os. Åhman) (1. helmikuuta 1849 Helsinki – 20. lokakuuta 1915) oli kansakoulunopettaja ja siveellisyystyön uranuurtajia Suomessa.


title: Emma Mäkinen

text: Mäkisen vanhemmat olivat senaatin vahtimestari Carl Johan Åhman ja Kristina Ulrika Grönlund, hänen puolisonsa vuodesta 1886 oli maallikkosaarnaaja Antti Mäkinen (k. 1936).


title: Emma Mäkinen

text: Mäkinen kävi kansakoulun ja Jyväskylän seminaarin ja tuli opettajaksi Helsinkiin 1870. Kymmenen vuoden päästä hän kuitenkin erosi virastaan ja perusti Suomen ensimmäisen turvakodin aviottomille naisille. Kerrallaan kodissa oli asukkaita 30-40, heitä opetettiin ja pyrittiin muun muassa työllistämään maaseudulle. Vuodesta 1880 lähtien toimintaan, jota Mäkinen johti kuolemaansa saakka, saatiin pieni määräraha valtiolta. Kaiken kaikkiaan noin 1 300 naista ehti asua Mäkisen perustamassa turvakodissa.


title: Emma Mäkinen

text: Vuodesta 1883 vuoteen 1913 Mäkisellä oli myös lastenkoti, jossa noin 30 lasta kerrallaan sai asunnon ja hoitoa siihen saakka, että he pystyivät huolehtimaan itsestään.


title: Suoniemen kirkko

text: Suoniemen kirkko on entisen Suoniemen kunnan alueella Nokialla oleva kirkkorakennus ja Nokian vanhin kirkko. Se on valmistunut vuonna 1803 ja erillinen kellotapuli 1820. Kirkko on tyypiltään sisäviisteinen ristikirkko. Kirkon suunnittelija on mylläri Gustav (Kustaa) Stenman. Kirkkoa on korjattu perusteellisemmin vuosina 1902 ja 1990–1991.


title: Suoniemen kirkko

text: Kirkon pneumaattiset urut ovat 12-äänikertaiset ja peräisin vuodelta 1903. Urut rakensi Kangasalan urkutehtaan perustajan Anders Thulén poika Bror Axel Thulé. Kristuksen ristiinnaulitsemista esittävä alttaritaulu on vuodelta 1903, sen on maalannut Felix Frang.


title: Suoniemen kirkko

text: Kirkon lähellä on nykyään museokäytössä oleva lainamakasiini vuodelta 1860 ja niin ikään museona oleva lääninlääkärin käyttämä ruumiiden leikkaushuone, joka oli alkuperäiskäytössä vielä 1950-luvulla. Lisäksi kirkon lähellä sijaitsee Kukonkivi-niminen siirtolohkare.


title: Takkula

text: Takkula on suomalainen sukunimi, joka on muun muassa seuraavilla henkilöillä:


title: Iida Lampela

text: Iida Lampela (s. 30. kesäkuuta 1993) on suomalainen näyttelijä, jonka ensimmäinen rooli oli Elias Koskimiehen elokuvassa "Likainen pommi" vuodelta 2011. Syksyllä 2012 Lampela esiintyi "Kimmo"-televisiosarjassa Nissisen tyttären Dianan roolissa.


title: Bulgaria osana Bysantin valtakuntaa

text: Bulgaria osana Bysantin valtakuntaa viittaa aikaan vuosina 1018–1185, jolloin Bulgarian valtakunta oli osa Bysantin valtakuntaa. Bysantti valloitti koko Bulgarian ensimmäisen valtakunnan vuonna 1018 ja se itsenäistyi jälleen toisena Bulgarian valtakuntana vuonna 1185.


title: Bulgaria osana Bysantin valtakuntaa

text:
Basileios II, joka valloitti Bulgarian ensimmäisen valtakunnan, teki vain pieniä muutoksia tapaan hallita Bulgarian aluetta. Esimerkiksi Bulgarian kirkko säilyi edelleen erillisenä elimenään. Basileioksen kuoleman jälkeen asiat kuitenkin muuttuivat. Koko valtakunta ajautui kaaokseen ja hallitsijat vaihtuivat usein, kunnes valtaan noussut Aleksios I Komnenos vakiinnutti tilanteen.
Bulgarian piispat eivät sittemmin enää esimerkiksi voineet valita Bulgarian patriarkkaa itse, vaan kirkko ajautui kreikkalaiseen valtaan. Papisto vaihtui bulgarialaisista kreikkalaiseen ja myös maanomistajista tuli kreikkalaisia. Maanomistus vaihdettiin "pronoia" järjestelmään, jossa maanomistajuus ei periytynyt, jolloin he yrittivät elinaikaan saada maasta irti kaiken mahdollisen. Vuonna 1040 Petûr Kaloyan, Bulgarian hallitsija Samuilin jälkeläinen, toteutti epäonnistuneen kapinan vallaten ensin Skopjen ja sittemmin Traakian, Makedonian ja Epiruksen alueet. Kapina ei kuitenkaan ollut luonteeltaan niinkään nationalistinen, kuin sosiaalipoliittinen. Kapinaan liittyi myös useita kreikkalaisia, jotka kokivat hallinnon sortavaksi. Vuonna 1041 liittolaiset pettivät Petûrin, hänet sokaistiin ja bysanttilaiset saivat hänet vangikseen. Hänen vangiksi ottajien joukoissa oli varjagikaartin päällikkö Harald Ankara, josta tuli myöhemmin Norjan prinssi ja Oslon perustaja. Romanos III:nen valtakaudella maan verotusjärjestelmä vaihdettiin ankarampaan bysanttilaiseen järjestelmään. Sittemmin kapinointia Bulgarian alueella tapahtui harvemmin ja nekin olivat luonteeltaan sosiaalisia. Bulgarialaisten sulautumisen kreikkalaisiin esti lähinnä bogolismi, joka oli suositumpaa slaavien kuin kreikkalaisten keskuudessa.


title: Bulgaria osana Bysantin valtakuntaa

text: 1180-luvulla Sisilian Bysantilta kaapanneet normannit hyökkäsivät Kreikkaan ja Adrianmeren alueelle. Tästä syystä verotusta korotettiin entisestään ja yhä useampia kutsuttiin asepalvelukseen. Vuonna 1185 kaksi maanomistajaa, Petût ja Asen, pyysivät helpotuksia itselleen, mutta niistä kieltäydyttiin. Bysanttilainen virkamies jopa löi toista heistä kasvoihin. Nämä tapahtumat taas johtivat uuteen kapinaan, jonka myötä suurin osa itäisestä Bulgariasta joutui kapinallisten käsiin ja lopulta Bulgarian toisen valtakunnan perustamiseen.


title: Knut Bonpoika Grip

text: Knut Bonpoika Grip (, 1370-luku – 1406) oli ruotsalainen aatelinen. Hän toimi Turun linnan päällikkönä vuosina 1395–1398.


title: Knut Bonpoika Grip

text: Knutin isä oli Ruotsin valtakunnan drotsi Bo Joninpoika Grip. Isänsä kuollessa 1386 Knut oli vielä alaikäinen, mutta vuonna 1395 hän sai Suomen laamannilta Jeppe Djäkniltä haltuunsa Turun, Wartholman, Liinmaan ja Aborchin linnat sekä Satakunnan voutikunnan.


title: Knut Bonpoika Grip

text: Kuningatar Margareetaa vastustanut Knut joutui luopumaan Suomessa hallussaan olleista omistuksista vuonna 1398 kuningattaren onnistuttua vakiinnuttamaan asemansa. Vastineeksi hän sai Ruotsin Västervikissä sijainneen Stegeholmin linnan, jossa Knut asui kuolemaansa saakka.


title: Nils Månsson Grabbe

text: Nils Månsson Grabbe (k. 1549 Karjaa) oli suomalainen sotapäällikkö ja linnanvouti. Häntä pidetään ensimmäisenä suomalaisena sissisodan kävijänä.


title: Nils Månsson Grabbe

text: Grabbe oli uskollinen Kustaa Vaasan tukija. Hän kävi joukkoineen sissisotaa Suomeen lähetettyjä tanskalaisia vastaan Ruotsin vapaussodan aikana vuosina 1521–1523. Grabbe ahdisti amiraali Sören Norbyn joukkoja ensin Kokemäenkartanon sekä myöhemmin Raaseporin linnan ja Porvoon ympäristössä, peräytyen lopulta Suomenlahden etelärannalle. Syksyllä 1523 Grabbe johti Viipurin linnan piiritystä. Vapaussodan päätyttyä Grabbe sai kuninkaaksi nousseelta Kustaa Vaasalta palkkioksi voudin virat Raaseporin ja Viipurin linnoissa. Raaseporin voutina hän toimi vuodet 1526–1534 ja Viipurin linnanvoutina 1534–1545.


title: Nils Månsson Grabbe

text: Nils Grabbe kuoli isänsä Måns Andersson Grabben rakennuttamassa Grabbackan linnassa Karjaalla vuonna 1549.


title: Nils Månsson Grabbe

text: Santeri Ivalo kirjoitti Grabbesta osin perimätietoon pohjautuvan minielämäkerran, joka julkaistiin kokoomateoksessa "Suomalaisia sankareita I". Tekstissään Ivalo on korvannut etunimen "Nils" suomalaisella muodolla "Niilo". Hän kertoo Grabben suvun sammuneen, koska Nils Grabbella oli vain yksi tytär, jonka hän naitti ystävälleen Erik Axelsson Stålarmille. Grabben suvun voidaan siis sanoa sulautuneen Stålarm-sukuun.


title: Booktype

text: Booktype on alun perin FLOSS Manualsin kirjoitus- ja julkaisualustaksi kehitetty ohjelmisto, joka poikkeaa tavallisesta wikistä. Booktype on optimoitu pitkien käyttöoppaiden tai muiden kirjamaisten tekstien luomiseen. Booktypestä voi julkaista suoraan painoon, monitorille tai lukulaitteelle optimoituja kirjoja.


title: Booktype

text: Booktype on laajentunut kaikenlaisten kirjojen kirjoitusalustaksi. Nykyisin Booktypeä kehittää avoimen lähdekoodin ohjelmistoihin erikoistunut Sourcefabric.


title: Booktype

text: Booktype perustuu paljolti FLOSS Manualsin kokemuksiin booksprintien järjestämisessä ja siihen on lisätty sosiaalisen median ominaisuuksia kirjoittajien yhteistyötä helpottamaan.


title: Booktype

text: Booktype on avoimen lähdekoodin ohjelma ja kuka tahansa voi ottaa sen käyttöön. Se on lisensoitu GNU GPL:en mukaan.


title: Booksprint

text: Booksprint tarkoittaa nopeaa kirjoittamistapahtumaa, jonka tavoitteena on saada aikaan julkaistava kirja booksprintin loppuun mennessä. Booksprintissä käytetään yleensä wikin kaltaista kirjoitusalustaa, mutta tavallisesta wikikirjoittamisesta poiketen kirjoittajat kokoontuvat muutamaksi päiväksi samaan tilaan tekemään tiivistä yhteistyötä.


title: Booksprint

text: Booksprintin idean kehitti Tomas Krag. FLOSS Manualsin perustaja Adam Hyde kehitti booksprintistä tiiviimmän kirjoittamistapahtuman, joka kestää tyypillisesti vain viisi päivää.


title: Booksprint

text: Suomessa vastaavia tapahtumia on järjestetty esimerkiksi nimellä oppikirjamaraton.


title: VALO-CD

text: VALO-CD on kokoelma avoimen lähdekoodin ohjelmia CD:llä Microsoft Windows-käyttöjärjestelmään. VALO-CD pyrkii levittämään avoimen lähdekoodin ohjelmien tuntemusta ja käyttöä. Version 7 jälkeen VALO-CD:stä on ollut saatavilla myös kansainvälinen englanninkielinen versio.


title: VALO-CD

text: VALO on lyhenne sanoista Vapaat ja avoimen lähdekoodin ohjelmat. Projekti on aloitettu vuonna 2008 ja sen tavoitteena on tukea teknistä ja taloudellista kehitystä Suomessa.


title: VALO-CD

text: VALO-cD:n versio 8 sisältää seuraavat ohjelmat:


title: Naga Morich

text: Naga Morich on chilin ("Capsicum chinense") lajike. Naga Morich on noin neljän senttimetrin kokoinen chili. Se on suomuinen ja suippo. Naga Morich tunnetaan myös Naga Bhut Jolokian eli Ghost chilin sisarchilinä. Naga Morichia kasvatetaan Intiassa, Bangladeshissa, Amerikassa, Australiassa ja Suomessa.


title: Naga Morich

text: Naga Morich kuuluu tulisimpiin chileihin. Esimerkiksi Trinidad Moruga Scorpion on noin 2 000 000 scovillea, kun taas Naga Morich on 1 000 000+. Naga Morichin ennätys on 1 598 227.


title: Naga Morich

text: Naga Morich muuttuu kypsyessään punaiseksi.


title: Grip (täsmennyssivu)

text: Grip voi tarkoittaa seuraavia:


title: Olaus Magnus -palkinto

text: Olaus Magnus -palkinto on Oulun Historiaseura ry:n vuonna 1986 perustama tunnustuspalkinto.


title: Olaus Magnus -palkinto

text: Palkinnon myöntämisen perusteiksi on määritelty:


title: Maciste

text: Maciste on italialaisten elokuvien voimamieshahmo. Ensimmäisenä häntä esitti genovalainen satamatyöläinen Bartolomeo Pagano Giovanni Pastronen menestyselokuvassa "Cabiria" vuonna 1914.


title: Maciste

text: "Cabiriassa" Maciste oli afrikkalainen orja, joka pelastaa roomalaistytön Moolokin kidasta. Myöhemmin Pagano esitti aina samaa heikkoja puolustavaa hyväntahtoista jättiläistä, jonka asusteet ja roolit vaihtelivat elokuvan mukaan. Vuonna 1915 valmistunut elokuva oli nimeltäänkin Maciste. Noin viidentoista Itala Filmin valmistaman Maciste-filmin jälkeen Pagano teki neljä elokuvaa Saksassa ja palasi sitten Italiaan Stefano Pittalugan tuotettavaksi. Hänen elokuvistaan tunnetuin on "Maciste helvetissä" ("Maciste all’Inferno") vuodelta 1926.


title: Maciste

text: Macisten nimi otettiin uudelleen käyttöön 1950- ja 1960-lukujen vaihteen italialaisissa peplumelokuvissa. Amerikkalaisten kehonrakentajien esittämänä hahmo ei tuolloin enää poikennut Herkuleen, Atlaksen tai muilla nimillä kulkeneista mytologistaustaisista voimamiessankareista.


title: Arakhne

text: Arakhne on kreikkalaisessa mytologiassa esiintyvä hahmo, joka väitti olevansa jumalatar Athenea taitavampi kutoja. Athene suuttui tästä Arakhnelle ja muutti tämän maailman ensimmäiseksi hämähäkiksi.


title: Siioninvuori

text: Siioninvuori (, "Har Tsiyyon"; , "Jabel Sahyoun") on kukkula Jerusalemissa hieman vanhankaupungin muurien ulkopuolella.


title: Siioninvuori

text: Siion-nimen ("ṣiyyôn") etymologia on epävarma. Raamatussa nimi mainitaan ensimmäisen kerran Toisessa Samuelin kirjassa, jonka mukaan Daavid valloitti Siionin vuorilinnoituksen jebusilaisilta., ja todennäköisesti nimi onkin muinaisten israelilaisten maahantuloa vanhempi. Jos se on seemiläistä alkuperää, se saattaa perustua heprean linnoitusta tarkoittavaan sanaan ""ṣiyyôn" taikka arabian sanaan "siyya", joka merkitsee "kuivaa maata", taikka linnaketta tai suojelusta tarkoittavaan sanaan "šanā". Nimi saattaa myös johtua arabian sanavartalosta "ṣahî" ("nousta huipulle") tai "ṣuhhay" ("torni" tai "vuorenhuippu". On myös arveltu, että se saattaisi johtua ei-seemiläisen hurrin kielen sanasta "šeya", joka merkitsee "jokea" tai "puroa".


title: Siioninvuori

text: Arabian ja syyrian kielissä nimi esiintyy muodossa "Sayhun" (. Sana esiintyy myös "Wâdi Sahyûn" -nimisen laakson nimessä, joka on vajaan kolmen kilometrin päässä Jerusalemin Jaffan portin ulkopuolella.


title: Siioninvuori

text: Toisen Samuelin kirjan mukaan Siioninvuori oli jebusilaisten linnakkeen paikka, jonka Daavid valloitti. Siitä tuli hänen palatsinsa paikka, jonne myös Daavidin kaupunki perustettiin.


title: Siioninvuori

text: Jonkin aikaa Salomon temppelin rakentamisen jälkeen Siioninvuorella tarkoitettiin Jerusalemin Temppelivuorta. Se mainitaan Jesajan kirjassa, Psalmeissa ja Ensimmäisessä Makkabealaiskirjassa. Ajanlaskumme ensimmäisellä vuosisadalla, vähän ennen roomalaisten suorittamaa Jerusalemin valloitusta ja toisen temppelin tuhoa, juutalainen historioitsija Josephus kuitenkin selitti Siioninvuoren tarkoittavan lännempänä, laakson toisella puolella olevaa kukkulaa. Sen vuoksi tämä läntinen kukkula, joka ulottuu Jerusalemin vanhankaupungin ulkopuolelle, tuli tunnetuksi Siioninvuorena, mitä nimeä siitä käytetään edelleenkin.


title: Siioninvuori

text: Vuonna 1948 Siioninvuori yhdistettiin kapealla tunnelilla Länsi-Jerusalemin Yemin Moshen kaupunginosaan. Israelin itsenäisyyssodan aikana tarvittiin tällainen vaihtoehtoinen kulkutie Siioninvuorella taistelleiden sotilaiden huoltamiseksi ja haavoittuneiden evakuoimiseksi. Tarkoitukseen suunniteltiin köysirata, jolla voitiin kuljettaa 250 kilogramman kuorma. Köysirataa käytettiin vain öisin, ja päivisin se laskettiin laaksoon, ettei sitä havaittaisi. Matka Israelin tukikohdasta St. John Eye Hospital'ilta Siioninvuorelle kesti kaksi minuuttia. Siioninvuoren valloitti Harelin prikaati 18. toukokuuta 1948.


title: Siioninvuori

text: Israelin itsenäisyyssodasta 1948 vuoden 1967 kuuden päivän sotaan saakka Jerusalemin vanhakaupunki oli Jordanian hallinnassa, eikä israelilaisilla ollut pääsyä sen pyhille paikoille. Vanhankaupungin länsipuoliset kaupunginosat sen sijaan olivat Israelin hallinnassa, mutta Siioninvuori oli ei-kenenkään-maalla Israelin ja Jordanian välissä. Samalla se oli lähimpänä muinaista Jerusalemin temppeliä sijainnut paikka, jonne israelilaisilla oli pääsy, ja siellä sijainnut Daavidin hautarakennuksen katto muodostuikin Itkumuuria korvaavaksi paikaksi, jonne israelilaiset kiipesivät rukoilemaan. Siioninvuorelle johtava kiemurteleva tie sai nimen Paavin tie ("Derekh Ha'apifyor") paavi Paavali VI:n vuonna 1964 tekemän historiallisen vierailun kunniaksi.


title: Siioninvuori

text: Paikallisen legendan mukaan kaksi insinööriä, jotka vuonna 1538 saivat tehtäväkseen jälleenrakentaa Jerusalemin vanhankaupungin muurit, jättivät erehdyksessä Siioninvuoren ja kuningas Daavidin haudan muurin ulkopuolelle. Turkin sulttaani Suleiman Suuri raivostui tästä virheestä siinä määrin, että tuomitsi heidät kuolemaan.


title: Siioninvuori

text: Nykyisellä Siioninvuorella sijaitsevia huomattavia paikkoja ovat benediktiiniläinen "Neitsyt Marian taivaaseenastumisen luostarikirkko", kuningas Daavidin hauta ja ns. Yläsali, jossa Jeesuksen uskotaan viettäneen viimeisen ehtoollisen. Useimmat historioitsijat ja arkeologit eivät kuitenkaan pidä vuorella sijaitsevaa "Daavidin hautaa" kuningas Daavidin todellisena hautapaikkana.


title: Siioninvuori

text: Vuorella on myös holokaustin uhrien muistoksi rakennettu museo "Martef HaShoa" (). Lisäksi siellä on sekä katolinen että protestanttinen hautausmaa. Katoliselle hautausmaalle on haudattu muun muassa "hurskaaksi pakanaksi" tunnustettu, 1200 juutalaista holokaustista pelastanut Oskar Schindler. Protestanttiselle hautausmaalle haudatuista henkilöistä tunnetuimpia on arkkitehti Conrad Schick.